text:
WILLEMSTAD, CURAÇAO – Mester realisá ku a re-negosha COHO, i lo sigui pusha mas ku por pa protehá nos bos den Reino. E ròl ku e konseho di Raad van State i nos Raad van Advies (Hunta di Konseho) tabata fundamental pa nos a kana riba e proseso di kambio.
E lucha ku a bini ta hiba riba protekshon di nos outonomia ta ainda vigente, i sigur manera Nashonal a proklamá den elekshon e lo sigui enkaminá e proseso aki huntu ku e partner di koalishon MFK.
Mester realisá ku te ainda e akuerdo ku gobièrnunan di Reino tin ta un proposishon ku reserva riba e lei di konsenso pa e Rijkswet Caribisch Orgaan voor Hervorming en Ontwikkeling (COHO, Lei di Reino di e Órgano Karibense di Reforma i Desaroyo). Konfirmando tambe e posishon i ròl fundamental ku e Parlamentonan di Reino tin riba e desishon pa akseptashon di proposishon di COHO 2.0.
Segun e Miembro di Parlamento di PNP, Gwendell Mercelina, Jr.: ‘E ta inakseptabel ku ta purba konfundí nos pueblo ku ta e mesun kos ta riba mesa, miéntras ku si no ta pa e gobièrnu aktual (Gabinete Pisas II) e outoridat di nos Staten nan no a ser salbaguardiá awe den e proposishon di lei.
Ta remarkabel ku awe e mesun hendenan ku a sakeá e pais ku métodonan intransigente, ku falta di kurashi i transparensia awe ke tilda e diferensia di ta hasi meskos ku nan. E pueblo no ta siegu, i manera e ‘dossier’ di COHO i COHO 2.0 bira públiko tur hende lo por tuma nota di e diferensianan.’
Ta bou di un preshon masha grandi ku Hulanda, paso a risibí un pais blo bashí i riba un rapides remarkabel e gobièrnu aki a bini ta kumpli pa tene kabes di nos pueblo riba awa, alabes restrukturá pa nos mes por karga nos responsabilidat konhunto.
Nos tarea ta pa laga e ‘zelfstandig bestuursorgaan’ aki ta algu temporal, i miéntras tantu ku lo laga evaluá e proposishon di lei ahustá un bia mas dor di nos Hunta di Konseho. Ainda nos ta den e proseso di re-negosashon, pa despues esaki bini Parlamento pa nos duna e toke final.
E meta prinsipal ta pa e órgano insentivá un mihó perspektiva ekonómiko, finansiero i sosial na e pueblo. Esaki mester bini reflehá den e maneho ku e órgano ke bai hasi ku e kompetensianan ku e tin. Tur loke ku mester sosedé ta ku koutela konfiando riba nos propio forsa pero ku solidaridat i boluntat mutuo den Reino manera ta ankra den nos Statüt.
Nos tin konfiansa ku esaki lo sosedé ku kurashi, kaminda nos gobernashon lo no sukumbí ni pa chantahe pa un saku di plaka, ni pa niun otro poder ku no ta esun ku ta funshoná ku bienestar di i pa tur Yu di Kòrsou.


c: text/html

text:
KRALENDIJK – Edifisio di ‘Papa Cornes School’ despues ‘Kolegio Papa Cornes’ i awor den nan edifisio nobo ‘Skol Amplio Papa Cornes’ ta disparsé. Un reportero di Radio Live 99.9 FM a bishitá e sitio i a tuma nota ku ya a destruí práktikamente 50 porshento di e skol djamars 18 di febrüari. Resientemente a keda menshoná ku ta bai renobá un parti di e skol, sinembargo a eliminá un gran parti. Informashon ku Radio Live 99.9 FM ta disponé di dje ta ku e parti mas ariba di e skol bieu, ta keda. Intenshon ta pa tanten Kolegio Kristu Bon Wardador bini den e edifisio aki, mientras ta renobando e skol na Nikiboko. Despues Skol Pelikan lo bini na e sitio. Momentu ku un reportero di Radio Live 99.9 FM tabata na e sitio, un eks alumno di e skol a presentá pa tuma nota di e skol. El a reakshoná i a ekspresá bisando: ’Un doló sentimental, mirando kon a basha tur muraya di e skol ku mi a bai den pasado. Tristu pa mira, sinembargo esei ta e realidat,’el a ekspresá.
Potrèt ta duna un bista di e situashon.

robotstxt: allowed

filter: keep


text:
FONDO DI KANSER DI MUCHA
Na 2011 Prinses Wilhelmina Fonds a lanta e Fondo pa muchanan ku kanser (Kinderkankerfonds). Meta di e fondo aki ta: “Sostené e mucha ku haña kanser”.
E sosten aki ta prinsipalmente riba area siko-sosial, pero PWF ta sostené famianan na diferente otro manera. Na Korsou ta diagnostiká mas o ménos 5 kaso di kanser di mucha pa aña. Na momentu ku diagnostiká un mucha ku kanser, ta mand’é mas pronto posibel den eksterior pa tratamentu. Mayoria biaha esaki ta Hulanda. Mayoria biaha ta pidi ayudo na PWF dirèkt despues di e diagnóstiko.
Maske ku despues di diagnostiká un mucha ku kanser, seguro (SVB of otro) ta mande e mucha huntu ku su guia (mama of tata) Hulanda pa tratamentu médiko , ta bini tur sorto di kosto èkstra ku seguro no ta kubri. Por ehèmpel, pa motibu di e situashon kaminda bida di un mucha ta na peliger, e di dos mayor tambe lo ke bai ku nan pero hopi mayor no por paga e kosto èkstra aki. Aparte di esaki mayornan mester di sosten siko-sosial tantu akinan komo riba distansia largu. Tambe hopi biaha mayornan i e mucha mester di paña pa wenter, mirando ku nan ta bai Hulanda pa e tratamentu. Por pasa tambe ku mayornan no tin pasport i mester regla e estadia di e di dos mayor tambe.
Ku e fondo di ‘Kinderkankerfonds” i ku yudansa di su spesialistanan PWF ta purba duna sosten na e grupo di enfoke aki. Durante di añanan, e sosten ku PWF ta duna e mucha i e mayornan a resultá di ta indespensabel. PWF ta sumamente orguyoso di e servisio relativamente nobo aki ku e por brinda na su klientenan.
Hopi biaha PWF ta bezig intensivamente ku e famianan aki durante i despues di tratamentu den eksterior. E kolaborashon ku Ronald McDonald House Charities Curaçao Foundation (RMHCC) den hospital St.Elisabeth den esaki ta di gran balor.


text:
No kima bo cas purbando di elimina neishi di maribomba!
Ora ta trata di elimina neishi di maribomba na cas of negoshi, nos conseho ta pa jama un compania di pest control.
Hopi hende rond mundo ta desea cu nan lo a hasi esaki, enbes nan a dicidi di tuma e situacion den nan mesun man y accidentalmente kima un parti di nan cas of asta kima henter un garage abou door di purba deshaci di neishi di maribomba cu tabata buzzing den un huki.
Mas pio ta, purba elimina un neishi di maribomba cu ta den serkania di klapchi warda. Esey ta djis un explosion wardando pa pasa.
Bo sa haña maribomba cu ta agresivo y lo pika si nan ta sinti nan mes amenasa, contrario di un abeja…un maribomba tin e capacidad di pika varios biaha.
Maribomba por drenta un cas of negoshi door di buraconan cu tin rond di cas/negoshi, pesey ta importante pa seal tur opening cu por tin pa asina preveni no solamente maribomba pero hopi otro insecto tambe.
Tin diferente motibo pakiko maribomba ta dicidi di drenta un cas/negoshi. Nan ta en busca di cuminda, un caminda pa crea nan neishi of djis accidental y pa casualidad.
Si bo mira un maribomba den bo cas, hasi un inspecion pa wak si por casualidad ja un neshi a wordo forma dentro di bo hogar of negoshi. Tambe inspecta pafo di cas serka di bentananan y porta pa buraconan den screen cu nan lo por a drenta for di.
Preveni un episodio di hinkamento di maribomba cu por dirigi na un irritacion alergico.
Si bo ta sospecha di tin un infestacion jama nos pa schedule un inspection GRATIS door di D.A.L. Pest Control.


text:
KONDISHON i REGLANAN
-
Warda bo papel (bon) di fiansa bon. Paso si bo perde nos no ta duna bo un kopia.
-
Pandhuis Hooidrift ta warda i sigura bo prenda (nan) mas mihor ku ta posibel.
-
Nos ta responsabel pa bo prenda (nan) pero si algu pasa tene na kuenta ku bo ta ricibi e’ mes un montante di plaka ku bo a haña ora bo a trece bo prenda (nan) serka nos.
-
Tene na kuenta ku ora bo periodo di 3 luna pasa i bo bolbe alargra e’ periodo ku 3 luna mas ku ora bo bin tuma bo prenda(nan) bek ku bo tin di paga interes pa 3 luna ku a bolbe pasa.
-
Tene na kuenta ku bo mes ta responsabel pa kontrola bo bon i wak ki dia bo periodo di 3 luna plus e’30 dianan ta jegando “pa bo bin alarga of buska bo prenda (nan)” depues di e’ 30 dianan si bo ta perde tur derechi riba bo prenda nan i pandhuis Hooidrift ta bira “doño legal” di bo prenda (nan).
-
PANDHUIS HOODRIFT tin e’derechi di pa bende bo prenda (nan) na e manera i pa e preis ku e’ta desea. Dus bo no tin derechi riba bo prenda (nan) mas.
-
E’ganashi di benta ta pa pandhuis, si akaso bo prenda wordu bende pa mas plaka ku bo a fia bo no ta haña nuin cen bek.
-
Si a’ kaso tin mal komprendemetu over di fecha di vencementu di bo bon of di bo prenda (nan) of over di e’montante di plaka ku bo a haña of ku bo a paga pa alarga e’ periodo of interes ku bo a paga loke ku pandhuis tin para de su buki (compuiter) ta e’sei ta e berdat.
-
Pa ta mas eksacto nos kier korda bo ku a’bo ta fiado (pandgever) i Pandhuis Hooidrift ta (Pandnemer) e’sun ku ta fiabo plaka ke$h a kambio di bo prenda (nan).
-
SPLIKASHON DI FIANSA
-
E’ principio di fiansa ta fasil.
-
PANDHUIS HOODRIFT ta hasi fiansa “ DI PLAKA KE$H” a’kambio di bo prenda (nan) di oro.
-
Bo prenda ta keda komo borg serka nos.
-
Ora bo paga e’montante ku bo a fia (den e periodo ku a wordu palabra ) plus interes bo ta haña bo prenda (nan) bek.
-
E’GASTUNAN di fiansa pa un periodo di 3 luna ta 20% di e’montante ku bo a fia.
-
Tambe bo tin e’posilibidat pa buska bo prenda (nan) “PROME” ku e periodo di 3 luna pasa.
-
Den algun kaso e’por ta bentahoso tambe pabo paso nos ta duna “REBAHO” si bo buska bo prenda (nan) mas tempran.
-
Si bo buska bo prenda (nan) denter di 30 dia bo ta paga solamente 15% di interes i si bo buska bo prenda(nan) denter di 7 dia bo ta paga solamente 10%.
-
Tambe ta eksisti e posilibidat pa bo paga e’montante di plaka ku bo a fia plus interes den parti(nan) chikitu.
-
Si ora e’periodo di tres luna jega i bo no tin e’plaka pa tuma bo prenda (nan) bek bo por “ALARGA” e’ periodo door di paga interes pa e’periodo di e’ tres lunanan ku a pasa ( pues 20% di e’montante ku bo a fia) i bo contract ta bolbe wordu alarga pa un periodo di 3 luna mas.


text:
E departamentu di Inspekshon di kuido di Salu ta informá ku Pain Clinic, situá na Pos Cabai, no ta disponé di un pèrmit pa operá un sala di operashon, a base di e ordenansa “Landsverordening zorginstellingen” (P.B.2007 no.19).
E departamentu di Inspekshon di kuido di Salu ta informá ku Pain Clinic, situá na Pos Cabai, no ta disponé di un pèrmit pa operá un sala di operashon, a base di e ordenansa “Landsverordening zorginstellingen” (P.B.2007 no.19).
Pain Clinic no ta disponé di un pèrmit tampoko pa hasi niun tipo di operashon.
Esaki ta ensera ku pa lei, Pain Clinic ta prohibí pa por tin un sala di operashon i hasi operashon.
Pain Clinic tin solamente un pèrmit pa duna tratamentu spesialisá riba e tereno di kombatimentu di doló. Den kuadro di esaki, pashèntnan por keda interná te ku un máksimo di 24 ora.
Pain Clinic no tin pèrmit pa hasi otro saminashon òf duna tratamentu médiko ku no tin di aber ku kombatimentu di doló.
Pa mas informashon por tuma kontakto ku Inspekshon di salu públiko, serka señor G.A. Rodrigues Pereira, Inspektor di Salubridat, na telefon no:6867679.


text:
WILLEMSTAD, Manera ya ta konosi dia 13 di sèptèmber awor kuminsando 9’or di mainta lo tin e konferensia Kòrsou Aksesibel. Ku hopi gratitud Fundashon Alton Paas ta anunsia ku Avila Beach Hotel ta un di e spònsernan i alaves e sitio ku lo karga hinter e konferensia aki pa ekipá abo pa hasi bo luga aksesibel.
Avila Beach Hotel ya ta konosi di ta pone atenshon na aksesibilidat te ku e hotel aki a risibi e premio di e hotel mas aksesibel via di e Curacao Inclusion Award na aña 2017. E tempu ei a hasi un audit di mas ku 30 hotel na Kòrsou ku ta miembro di CHATA pa wak kua ta kumplí ku mas tantu di e eksigensianan pa ta aksesibel. Pesei pa e konferensia aki, Avila Beach Hotel a kontribuí netamente pa sigui promové aksesibilidat. Alfinal ta nos tur ta benifisiá na momento ku Kòrsou bira mas aksesibel.
E konferensia lo start ku e topiko di aksesibilidat visual presentá pa un representante di Zorg en Welzijn Groep Bonaire. Señor Miles Mercera di CHATA ta papia tokante Turismo Aksesibel. Lo tin tambe señor Gerald Rosina di Obranan Publiko ku lo bai papia tokante di un investigashon ku a keda hasi na 2014 tokante di aksesibilidat den sentro di suidat i tambe kiko ta keda hasí na infrastruktura pa ku aksesibilidat atraves di e departamento di Obranan Publiko. Wèbsait Aksesibel lo keda presentá pa Jeff Macolonie di Profound Projects. Asina tin diferente topiko mas ku ta riba programa. Aworaki nos huntu tin e oportunidad pa krea e infrastruktura pa mas persona ku ta forma parti di nos komunidat por logra partisipá aktivo i usa nan abilidatnan pa kontribuí na nos komunidat.
Fundashon Alton Paas ta konsiderá aksesibilidat komo e medio pa haña akseso na nos abilidatnan. Esei ta nifiká haña mas kliente, mas kolega, mas turista, mas oportunidat. Pesei e konferensia aki ta di sumo importansia i ku lo sirbí komo un vehikulo pa nos por kuminsa e biahe pa oumentá e potensial di Kòrsou atrabes di e kapasidat humano ku ta biba den nos pais. Nos tur ta konta i ta huntu nos por logra kuminsando na mehorá aksesibilidat na Kòrsou pa asina nos por tin mas man na obra.
Pa mas informashon òf pa registrá mesora por subi nos wèbsait www.korsouaksesibel.com. Riba nos wèbsait tin 3 forma di pago, esta via nos wèbsait mes ku bo credit card, por hasi pago via wire transfer di banko òf cash na nos sentro den Winkel centrum Colon unit 4. Despues di bo pago nos ta konfirmá bo partisipashon. Registrá awe mes pa abo tambe hasi Kòrsou aksesibel. #korsouaksesibel


text:
Author: ML
[VIDEO] Accidente cu hende herida pa falta di preferencia na crusada Nobelstraat y Kamerlingh Onnesstraat
Diadomingo madruga a drenta informe di un accidente cu hende herida na crusada Nobelstraat y Kamerlingh Onnesstraat. Mesora a dirigi tanto polis como ambulans…
Informe di pelea banda di cas di gobernador y polis a confundi bai na oficina di gobernador
Diasabra anochi a drenta informe di un pelea banda di cas di gobernador. Mesora a dirigi varios patruya na e sitio. Na yegada di e…
Problema di pareha na Madiki
Diasabra anochi a drenta informe di un problema di pareha na Madiki. Mesora a dirigi un patruya na e sitio. Na yegada di e patruya…
Accidente hit & run riba L.G. Smith Boulevard banda di Parlamento
Diasabra anochi a drenta informe di un accidente riba L.G. Smith Boulevard. Mesora a dirigi un patruya na e sitio. Na yegada di e patruya…
SUV a pega completamente na candela riba Watty Vos Boulevard!
Diasabra anochi a drenta informe di cu un auto lo a pega candela riba Watty Vos Boulevard. Mesora a dirigi tanto brandweer como polis na…
[VIDEO] Chauffeur no a pone atencion y a bai dal den pick-up staciona!
Diasabra anochi a drenta informe di un accidente den Koningstraat. Mesora a dirigi un patruya na e sitio. Na yegada di e patruya a bin…
Polis a hala atencion di hoben coriendo brommer sin helm!
Diasabra atardi despues cu polis a atende un caso na Purun a topa dos hoben coriendo riba caminda riba un brommer sin helm bisti….
[VIDEO] Polis a bay pa bringamento cu arma entre bisiña na Purun
patruya na e sitio. Na yegada di e patruya a bin compronde cu aki ta trata un problema di bisiña. Polis a intermedia y…
Accidente cu persona levemente herida dilanti DA riba L.G. Smith Boulevard
Diasabra merdia a drenta informe di un accidente cu hende levemente herida dilanti DA. Mesora a dirigi tanto polis como ambulans na e sitio. Na…
Ainda tin oportunidad pa inscribi pa e curso HBO Bachelor Informatie- en Communicatietechnologie (ICT – online)
E trajecto di HBO Bachelor Informatie- en Communicatietechnologie (ICT – online) aki lo ta 3 aña di les y e di cuater aña ta pa…


text:
Recientemente Prome Minister di Aruba, Sra. Evelyn Wever- Croes tabata di bishita na Rode Kruis Aruba. Sr. Michel La Haye, director di Rode Kruis Aruba a duna Prome Minister un recorido den e facilidadnan di Rode Kruis Aruba.
Esaki tabata e prome biaha cu un Prome Minister ta bishita Rode Kruis Aruba. Durante su bishita el a haya un bon splicacion di kico e boluntarionan ta bezig cun’e, tanto como e servicio di emergencia como tambe e prevencion di disaster. Tur esaki a wordo treci na su conocemento. Rode Kruis ta gradicido na Prome Minister pa su bishita y ta spera di tin un bon cooperacion cun’e tambe.
Sra. Evelyne Wever- Croes a haci un bishita na Rode Kruis, pa asina por mira pa su mes e facilidadnan y pa nan mira con Rode Kruis ta prepara su mes ariba tur eventualidad. Tambe Prome MInister a haya un presentacion di tur loke Rode Kruis a haci den pasado, tanto aki na Aruba, como dne Caribe. Specialmente pa mira aworaki con Rode Kruis ta preparando pa tur e desaroyonan nobo cu tin. Tin un ekipo hopi dinamico ta traha eynan, un combinacion di boluntarionan y hendenan cu ta traha na Rode Kruis.
E personanan aki ta haci un trabao noble y bunita cu a duna un bon impresion cerca Prome Minister. Gobierno a tuma na su encargo pa yega na cierto areglonan cu Rode Kruis y awo ta den e fase di revisa e diferente palabracionnan y con pa hinca nan den otro. Sra. Wever- Croes tin un sentimento mixto, ya cu ora Rode Kruis te envolvi den algo ta pasobra cu cosnan no ta bayendo bon. Pero sinembargo, Sra. Wever- Croes ta sigur cu Rode Kruis Aruba ta prepara pa tur eventualidad.


text:
WILLEMSTAD — Manera ya ta konosí nos selekshon nashonal lo tin ku enfrentá Barbados i Repúblika Dominikana den e promé buèlta di e weganan pa eliminatorio pa Caribbean Cup 2017. E promé partido lo tuma lugá aya na Barbados 8’or pm dia 23 di mart den stadion Usain Bolt Sport Complex miéntras e segundo partido lo tuma lugá aki na Kòrsou dia 26 di mart próksimo, 6:30pm den Stadion Ergilio Hato (SDK).
Nos selekshon nashonal ta konta ku 5 hungadó nobo ku a bin pa reforsá nos selekshon. Aki ta sigui un biografia chikí di algun di e hungadónan aki.
Ken ta Leandro Bacuna?
Leandro Bacuna ta un hóben futbolista prominente di Hulanda ku mayornan antiano. Ela nase 21 di ougùstùs di aña 1991 na Hulanda (Groningen). Aktualmente e ta militá den e ekipo ingles Aston Villa komo defensa riba ala robes i medio kampo. Leandro Bacuna a wòrdu skohe 20 bia pa representá Hulanda i Antia den diferente selekshon hubenil.
Dia 30 di òktober 2009, Bacuna a hasi su debut den FC Groningen den e divishon máksimo den un partido kontra PSV Eindhoven. Bacuna a militá den e ekiponan hubenil di Groningen tambe. Riba 6 di Novèmber 2009, Bacuna a anotá su promé gol den un partido kontra Heracles Almelo. E partido a finalisá ku e skor di 4-1 na fabor di FC Groningen.
Riba 13 di yüni 2013 a keda anunsiá ku Bacuna a firma un kontrakt di 3 aña ku e ekipo di Anston Villa, un ekipo ingles di ‘Premier League’. Bacuna a haña e number 7 i a impreshoná hopi ora ela debutá ku e ekipo Anston Villa, aunke e tabata hunga na un otro posishon di kual e sa kustumbrá hunga.
Bacuna a anotá su promé gol ku Aston Villa dia 28 di sèptèmbèr na Manchester City. Asina ei Leandro a siguí skor den diferente partido i riba 20 di ougùstùs 2015, ela firma un kontrakt ku e ekipo aki pa un periodo mas largu. Awor, Leandro Bacuna tambe ta forma parti di nos selekshon nashonal den e promé buèlta di e Caribbean Cup.
Ken ta Jarchinio Antonia?
Jarchinio Antonia ta nasé na Hulanda (Amsterdam) riba 27 di dezèmber 1990. E hóben futbolista di 25 aña a firma un kontrakt di 3 aña na yüni 2014 ku e klup FC Groningen, ku a kumpr’é for di e klup Go Ahead Angels. E posishon ku e ta hunga ta atakante.
Antonia a hasi su debut den e divishon di honor dia 12 di sèptèmber 2010 den un partido kontra Graafschap. Promé ku ela militá den ADO Den Haag ela hunga den Ajax i Zeeburgia hubenil.
Na yanüari 2011 ela haña chèns di kaba e kampionato ku e ekipo Go Ahead Angels i riba promé di aprel 2011 ela firma kontrakt pa 2 temporada ku chèns ainda pa por hunga pa Go Ahead Angels.
Na 2014 ela hasi su traspaso pa e ekipo FC Groningen. Ela firma un kontrakt te ku aña 2017. Ku FC Groningen ela gana e KNVB beker na 2014/2015. Durante e partido final ela sòru di asistí den tur e 2 golnan ku a keda anotá di kual su klup a gana ku e skor di 2-0.
Jarchinio Antonia tambe a djòin nos selekshon i ta kla pa enfrentá Barbados ku Repúblika Dominikana den e promé buèlta di Caribbean Cup.
Karchinan ya ta na benta i e preisnan pa e diferente sekshonnan ta lo siguiente:
- VIP ta kosta Fl. 250,- (inkluso konsumo);
- Bou di tribuna kubrí ta Fl. 50,-
- Bou di tribuna kubrí parti Festival Center ta Fl. 35,-
- Tribuna no kubrí ta Fl. 25,-
- Den e sekshon di tribuna no kubrí mucha te ku 12 aña i 60+ ta paga Fl. 12.50
E karchinan ta optenibel na FFK bou di ora di ofisina, na Pòmp di gasolin Sta. Maria, Botika Mampuritu, Beep Beep, na 4th of July snèk na Barber i tur filial di C-Post N.V.
Pa abo ku ainda no tin bo flanèl i/òf shal di nos selekshon, pasa buska di bo na FFK bou di ora di ofisina na balor di fl.35,-. Ainda nos tin algun den stòk pa asina tur fanátiko por tin nan flanèl pa bin apoyá nos selekshon komo e number 12!


text:
KRALENDIJK – E sentro di akohida pa hóbennan despues di skol, Jong Bonaire ta informá mayor i hóbennan ku e sentro a habri su portanan bèk pa hóbennan, kuminsando djamars benidero 6 di òktober. Relashoná ku esaki, tin algun medida ku a wòrdu tumá ku ta lo siguiente:
Djamars i djaweps benidero Jong Bonaire ta habri for 12:30pm pa hóbennan di banda Nort di Boneiru ku ta e siguiente barionan: Antriol, Den Stashi, Lagun, Mèxico, Hato, Nort Saliña, Republiek, Santa Rosa, Tras di Montaña i Rincon.
Djarason i Djabièrnè benidero Jong Bonaire ta habri for di 12:30pm pa hóben di banda Sùit di Boneiru ku ta e siguiente barionan: Playa Pariba i Playa Pabou, Sabana, Nikiboko, Tera Kòrá, New Amsterdam, Wanapa, Kralendijk, Amboina, Den Chèfi, i Belnem.
Reglanan di higiena manera entre otro laba man lo wòrdu apliká mas fuerte ku den pasado. Tur dosente di e sentro ta obligá pa bisti tapa boka na momentu ku nan tin kontakto ku un hóben. Aktividatnan lo wòrdu repartí den grupo chikitu pa mantené e distansia sosial i meskos na momentu ku hiba hóbennan kas den bùs.
Jong Bonaire ta tèrminá tur dia 5’or di atardi.


text:
KRALENDIJK – Konsehal Daisy Coffie a manda pa Kolegio Ehekutivo riba e desaroyo di e reunion fechá 12 di novèmber 2020 ku e punto di agènda “ Rapòrt investigashon integridat”, kombiná ku un konferensia di prensa ku gezaghèber a tene riba e tema aki. Refiriendo na e desaroyo di e reunion fechá 12 di novèmber 2020 ku e punto di agènda “ Rapòrt investigashon integridat”, kombiná ku un konferensia di prensa ku gezaghèber a tene riba e tema aki, suskrito ta sinti e nesesidat pa buska klaridat den henter e asuntu aki.
Na promé lugá mi ke pa e preguntanan ku mi a hasi durante e primera tanda di e reunion menshoná, ku no a ser kontestá ainda (marká ku hel den e dokumento athunto), ser konsiderá komo parti integral di e dokumento aki ku e petishon pa sea kontestá nan promé ku kontinuá ku e segundo tanda di e reunion òf kontestá nan den e promé reunion públiko ku lo keda tené despues ku Kolegio risibí e dokumento aki.
Pa loke ta trata e konferensia di prensa ku gezaghèber a tene, den kua Sr. Gezaghèber ta hasi menshon di e echo ku segun Sr. Gezaghèber miembronan di Konseho Insular lo a desviá for di kontenido di e rapòrt pa konsentrá riba prosedura i hasta rekurí na akusashonnan infundá lo siguiente:
· Gustosamente mi ke sa na kua miembronan di Konseho Insular Gezaghèber ta referí den e konferensia, ya ku Sr. Gezaghèber su deklarashonnan tin un tono general dirigí riba Raad kompleto.
· Kon Gezaghèber por papia di e echo ku segun e no a trata kontenido di e rapòrt, si ningun pregunta hasí riba e kontenido no a keda kontestá te ainda. I netamente na final di e promé tanda mi a indiká ku basá riba kontestanan riba mi preguntanan lo mi elaborá den segunda tanda. No a kontestá tur mi preguntanan ni nos no a yega na segunda tanda. Pues e konklushon di gezaghèber ta totalmente for di sla sigur pa loke ta toka frakshon Coffie.
Mirando e loke mi a deskribí ariba, ta hiba mi na trese adishonalmente e siguiente preguntanan.
1. Kon ta hasi drenta den debate riba kontenido ora 4 di e 7 temanan -Bon Lab su investigashon ta kanando separá- a keda será ku un deklarashon vago di “Geen(genoeg) onderbouwing“. Un deklarashon ku hasta un diputado a uza den su presentashon kreando e impreshon ku nada lo no a tuma lugá pa loke ta e 4 puntonan i ku lo ta kontra e prinsipio di integridat. Gezaghèber lo
ta dispuesto awor si pa pone tur dokumentu relashoná ku e investigashon aki na disposishon di Raad sin ningun klase di sensura i/o restrikshon pa hasi un debate riba kontenido posibel?
– A keda establesé ku un diputado, Sra. Den Heyer a persistí pa a bin un investigashon imparsial i independiente di henter e “ dosié di traspaso” i ku sobrá miembronan di Kolegio a rechasá. Ki konklushon diputado den Heyer a saka awor ku parti di e investigashon a keda konkluí ku “Geen(genoeg) onderbouwing”. E diputado ta konkluí ku ela haña rason?
Sr. Gezaghèber, segun mi humilde opinion tin mas ku sufisiente rason, pa e investigashon pa ku integridat den BHM i su yunan lo a bai mas profundo, i asina hasi un debate riba kontenido posibel. Mi ta menshoná, pero no limitativo.
· “Onzakelijke contracten van aangetrokken consultants”, kaminda no por stipulá e relashon di e “opdracht”, e pago i e “prestatie” (resultado);
· A uza BHM komo “work-around”;
· A tuma lugá “hand-picked benoemingen”;
· Konsentrashon di “ONV’s” den man di un diputado;
· Envolvimentu di büró di diputado den e kompanianan;
· Kopiamentu di modelonan ku otro paisnan a uza i apliká nan sin mas na Boneiru.
Temanan di diskushonnan relashoná ku entre otro e puntonan aki ku defakto a forma e esensia di e disputa entre e eks direktor interino i mui en espesial e mesun diputado di kua e rapòrt ta konsehá i rekomendá pa no konsentrá tur e outoridatnan den su man so. I ta p’esei mi a bisa ku a tapa e esensia di e problema “Eliminá BHM” i a konsentrá riba un tema ku no direktamente ta kai bou di BHM pero ku e eks direktor a bin topa riba su mesa. Ku a envolví e tema aki den e investigashon ta korekto i e konklushonnan ta papia palabra kla pa loke ta violashon di integridat. I ku mester tuma pasonan apropiá awor i pa evitá ripitishon den futuro ta opvio.
Sr. Gezaghèber, praktikando transparensia komo un di e prinsipionan di bon gobernashon, c.q. integridat, e siguiente preguntanan ta dirigí na bo persona ku ta ehersé e funshon di kuidadó di prinsipionan di bon gobernashon i di prinsipionan di integridat den gobernashon i atministrashon di nos isla. Gezaghèber ta hasi esaki, a lo ménos Gezaghèber tin ku hasi esaki komo un órgano outónomo pará riba partidonan i sin distinshon di persona i/o funshon.
Den e funshon ei Gezaghèber a konstatá posibel iregularidatnan i a ordená un pre-investigashon i despues un investigashon formal riba dos punto ku a sali for di e pre-investigashon
Pregunta
1. Komo ku e dosié di traspaso a trata BHM i su yunan, di kua Gezaghèber ta presidente di Reunion di Akshonista di BHM (AVA) Gezaghèber no ta di opinion ku e investigashon for di den salida lo mester a bai den man di un instansia imparsial i independiente, manera entre otro diputado Den Heyer a
sugerí i no mester a keda duná na bo konsehero(nan) riba e tema di integridat?
2. Gezaghèber no ta di opinion ku e desishon aki a lanta e persepshon di parsialidat i di no ophetividat i ku riba su mes a tacha e prinsipio di integridat?
3. Gezaghèber ta dispuesto pa ainda pone e investigashon aki den man di un instansia imparsial i independiente pa kita tur persepshon di “belangenverstrengeling”?
4. Ki ekspertisio di investigashon e konsehero i esnan ku a asistié ta disponé di dje. Den e kuadro aki Raad por a haña e CV di e persona(nan) envolví for di kua ta ilustrá nan ekspertisio riba e tereno di investigashon?
5. Gezaghèber su antesesor den un kaso similar di investigashon kontra iregularidat a haña presentá un moshon di deskonfiansa ku a keda honrá pa Ulanda i ku a resultá den su retiro komo gezaghèber. Gezaghèber por informá raad si Gezaghèber a risibí un òf otro menasa den e direkshon aki similar na Gezaghèber su antesesor?
6. Gezaghèber por informá Raad ku si den un òf otro forma Gezaghèber a kompartí resultado di e investigashon aki i/o konsultá ku un òf otro instansia gubernamental lokal òf di Reino ku no ta Kolegio Ehekutivo tokante e rapòrt aki.
7. Sr. Gezaghèber, bo persona a ordená e investigashon. Sr. Gezaghèber tin e resultado. Ki konklushon Sr. Gezaghèber a saka for di e konklushonnan i ku konseho Sr. Gezaghèber tin pa Raad a base di ku Sr. Gezaghèber sí a tuma nota profundo di e kontenido di e rapòrt. Tabatin violashon si òf nò di prinsipionan di Good Corporate Governance i kuné violashon di prinsipionan di integridat?
8. Si e kontesta ta SI ki paso Sr. Gezaghèber ta tuma pa ku e violashonnan riba nan mes i ki paso pa evitá den futuro ripitishon di e susesonan aki?
Désirée Coffie, Miembro di Konseho Insular di Boneiru


text:
Despues el a duna e board i tambe e otro kompañera mama, un regalito. El a presentá riba tarima i a lusi espektakular, esaki loke hendenan a komentá:” Bonaire allways on top.”
KRALENDIJK—Sisi Clarenda ta lusiendo aya na Sint Maarten, pendiente pa e kompetensia final fin di siman awor. Djamars a tuma lugá e ‘all white ball party’ aya na Sint Maarten. Sisi for di djaluna a pisa suela na Sint Maarten i ya tin diferente enkuentro ku ta tumando lugá, promé ku a parti final. Djamars nan a reuní komo tur partisipante i a kome huntu i notabel ta ku tur kaminda, Sisi ta laga e Bandera di Boneiru lusi.
Tur partisipante mester a skohe number i Sisi a saka number 1 for di tómbola. Tambe nan mester a entrega bandera di e isla ku nan ta representá.


text:
Kralendijk – Na nos skolnan den futuro ta nombra un empleado vast di skol pa duna sosten na departamento di Salubridat Públiko na momentu di un brote. Esaki e skolnan i departamento di Salubridat Públiko a palabrá ku otro den un konsulta. E dos partidonan ta bai papia ku otro ainda tokante kua ta e tareanan ku e empleado di skol ta haña den kaso di un brote.
E konsulta tabata intenshoná pa huntu wak kiko mas por hasi pa na momentu di un brote nobo den futuro limitá e chèns pa plamamentu di e vírùs mas tantu ainda. A papia por ehèmpel tokante e posibilidat pa ventilá e klasnan mas tantu biaha ainda. E skolnan i departamento di Salubridat Públiko ta satisfecho tokante e koperashon durante e brote grandi na nos skolnan algun tempu pasá.
Durante e konsulta a papia tambe tokante otro medidanan ku por tuma. E skolnan i Salubridat Públiko mester sigui papia mas aleu ku otro tokante kua ta e medidanan nobo ku ta mas mihó pa esaki. Ora ku ta bon kla kiko sí i kiko no ta alkansabel, ta informá mayornan di e alumnonan i komunidat tokante esaki.


text:
WILLEMSTAD- 8 sèptèmber 2015 :- Curaçao North Sea Jazz Festival (CNSJF) 2015 a superá tur espektativa. CNSJF a posishoná su mes un bia mas komo e evento musikal di mas grandi den region di Karibe. Manera e añanan anterior Ofisina di Turismo di Kòrsou (CTB) ta yuda promové e festival den su merkadonan prinsipal. CTB den estrecho kolaborashon ku Fundashon Bon Intenshon ta traha huntu pa un promoshon promé, durante i despues. E aña aki CTB a invitá un total di 26 zjurnalista ku a bin di; Aruba, Brasil, Canada, Colombia, Estádos Unídos, Sürnam, i Venezuela pa kubri CNSJF 2015.
Ademas di kubri e festival, e prensa invitá a haña oportunidat di konosé algun di e atrakshonnan di mas nobo ku nos isla tin di ofresé. Tur e promoshon ku lo bin komo resultado di e kobertura di CNSJF 2015 lo ta base pa kuminsá promové CNSJF 2016 ku ya a ser konfirmá. Pa ‘host’ tur e prensa internashonal ta danki na kolaborashon di nos partnernan di turismo i e tim profeshonal di CTB ku tin 26 aña di eksperensia pa loke ta ‘anfitrion’ di prensa internashonal. Pabien na Fundashon Bon Intenshon ku otro eksitoso festival.


text:
Kralendijk- Otro siman djabièrnè Museo Terramar ta organisá un día i nochi di kompras pa pasku. Riba 17 di desèmber, Terramar lo habri 10 ‘or di mainta, anto lo sera te 10 ‘or di anochi.
Artistanan lokal ku a ekspone na Terramar Museum lo reuní riba e día aki i lo pone nan artikulonan na benta lokual por ta un regalo perfekto pa e dianan di fiesta. Tambe lo selebrá e día aki esfuerzo di tur hende ku di un òf otro forma a aportá na e museo.
Terramar Museum lo mantené su mes na reglanan di COVID-19 ku a wòrdu anunsiá dor di gobièrn di Boneiru.
Terramar Museum normalmente ta habri tur djaluna, djamars,djahuebs i djabierne di 10:00 pa 13:00.
Fakansi
Terramar Museum lo sera kuminsando dia 18 di December te 2 di yanüari, 2022. Dia 3 di yanüari portanan di e museo lo bèk ku su orario regular.


text:
COVID-19 ta presente riba mundu henter i na Boneiru tambe. Impakto di e medidanan kontra plamamentu di e vírùs di Corona ta grandi pa mundu empresarial boneriano. Pa empresarionan ta konta ku tin limitashon pa loke ta trata e manera ku nan tin mag di ehersé nan negoshi, prinsipalmente den sektor turístiko. E limitashonnan aki ta stipulá den ‘Lei temporal medidanan COVID-19’ (https://www.bonairecrisis.com/pap/lei-temporal-medidanan-covid-19/ ). Pa un bista general útil i práktiko bo por wak riba e siguiente skema. E bista general aki ta un indikashon. Gobièrnu por desviá for di dje si sirkunstansianan ta eksigí esaki. Banda di esei a stipulá medida pa biaheronan ku ta biaha pa Boneiru. Gezaghèber ta stipulá e medidanan aki den un dekreto. E dekreto aki bo ta haña akinan.
Pa habitantenan i bishitantenan di Boneiru ta di importansia ku tur hende ta kumpli ku e reglanan básiko. Esaki ta nifiká ku ta pidi pa keda kas ora tin keho, mantené 1,5 meter di distansia, laba man mas tantu biaha i tosa òf nister den èlebog.
Den kaso ku bo ta sospechá ku bo ta kontagiá ku e vírùs di COVID, ta konsehá bo pa hasi un chèk di COVID. Si bo tin un òf mas di e kehonan, ta pidi bo pa yama e number di telefon 0800 – 0800.
Kámara di Komèrsio ta hasi un yamada riba tur hende pa tene nan mes na e reglanan básiko i e medidanan ku Gobièrnu di Reino i Entidat Públiko Boneiru a stipulá. Solamente di e manera aki nos por tene e vírùs bou di kontròl i sòru pa ekonomia di Boneiru sigui drai.


text:
Awe diasabra madruga pa mas o menos 1:16 central di polis ta wordo informa cu dos persona a wordo tira na altura di Jumbo Bar na Siribana Sta Cruz.
Na jegada di e patruya a pidi pa ambulance mirando cu enberdad a topa cu dos persona herida pafo di e lugar menciona cu herida di bala.
Recherche a jega na e sitio y tambe departamento technico pa haci nan investigacion.
E sospechoso a hui for di e sitio na pia direcion pabao.
A pidi pa slachtofferhulp mirando cu dos persona a bay den shock na e sitio .
Te aworaki no sa e situacion di e dos victimanan.
Cuerpo Policial ta pidi ken cu sa of mira algo jama tiplijn di polis cu ta 11141.
UPDATE UPDATE UPDATE
Ta 3 persona totaal a haya herida di bala.
Tur 3 victima ta stabiel.


text:
1000 gram di Carrot Cake Mix
270 gram di awa
150 gram di zeta vegetal
150 gram di Awa
Den e Carrot Cake mix tin tur ingredientenan i wòrtel fini raspá!
Stap 1
Sende e fòrnu na 175˚C. Pone kla un forma rèktangulo i spit e ku 'baking spray'.
Stap 2
Pone e Carrot Cake Mix i 270 gram di awa den e kòmchi di mekser. Laga e mekser bati 1 minüt na un spit abou (ku e chapaleta bòl).
Stap 3
Despues ta bati 2 munüt mas na spit mediano. Agregá zeta i 150 gram di awa i bati 1 minüt na un spit abou. Pasa e lembedó den e kòmchi i bati 2 minüt mas na spit abou.
Stap 4
Basha e meskla den e forma i hinké mesora den e fornu kayente pa mas or menos 1 ora.
Tur e artíkulo i ingredientenan pa traha e Bolo di Wòrtel ta obtenibel na Caribbean Bakery Supplies!


text:
Muchanan ta haya un siman activo yena cu hopi diberticion y educacion.
All Stories
ORANJESTAD (AAN): Despues cu na varios ocasion DIARIO a trece dilanti,
ATIA kier pa Aruba tin un mercado laboral productivo y progresivo
ICAO ta asisti Aruba cu un team di expertonan cu ta marcando historia
ORANJESTAD (AAN): E siman aki a haya sa, cu e organizacion di Stichting Musica ta den pleno preparacion trahando cu hopi entusiasmo riba nos Festival 2023.
Analisis di un caso politico cu a nace na edad di 17 aña
ORANJESTAD (AAN): Un di e weganan mas gusta na Lotto ta esun di Zodiac.
Tin contratiempo pa entre otro falta di material
Den 2022 te cu siman pasa:
Ademas a observa Dia di Alzheimer y Dia Mundial di Paz


text:
Un Plataforma multi disciplinario cu lo brinda conscientisacion y prevencion den e centronan di cuido di mucha pa babynan di 6 siman pa 12 luna
ORANJESTAD– Siman pasa, Prome Minister Evelyn Wever-Croes y Minister di Asuntonan Social, Rocco Tjon a reuni cu e Plataforma “Platform Veiligheid in de Kinderopvang”, cu ta encarga pa crea un ambiente mas sigur di conscientisacion y prevencion den e centronan di cuido di mucha pa tur e babynan di 6 siman pa 12 luna.
Diferente organisacion riba tereno social, salud y cuido, cu ta kere den e tema “Ta tuma un comunidad pa lanta un mucha”, a uni y forma un Plataforma multi disciplinario, E Plataforma ta consisti di miembronan di entre otro, Directie Volksgezondheid/Jeugdgezondheidszorg, Stichting Wit Gele Kruis, Fundacion Pa Nos Muchanan, Stichting Rode Kruis, Ambulance y Departamento di Mucha y Hoben.
E Plataforma aki ta wordo presidi door di señora Noemi Maduro. Señora Noemi manera conoci, a pasa den un situacion na unda cu el a perde baby Noah. “Mi tin un respet pa señora Noemi kende a sa di haci uzo di su dolor y duele di e perde su baby pa yuda otronan pa no pasa den e mesun circumstancia”, Prome Minister a expresa.
Gobierno di Aruba for di e tempo ey, a duna su compromiso cu algo asina no mester pasa nunca mas. Pa e motibo aki, e iniciativa aki ta un iniciativa bon y positivo. E “Platform Veiligheid in de Kinderopvang”, den cooperacion cu Rotary Aruba y RBC, a logra pa traha e posternan y bukinan cu por wordo comparti cu tur e centronan di cuido di nos muchanan. “Mi ta haci un apelacion na tur esnan cu ta cuida di muchanan chikito. Nan ta asina hopi delicado y mester di hopi atencion. Ban duna tur di nos parti pa nos cuida nan y pa evita pa cualkier incidente pasa nan”.
Centronan di cuido hopi biaha kizas no ta ekipa cu tur informacion. Pa e motibo aki, tin fundacionnan, institutonan y e Plataforma aki cu ta cla pa yuda y duna un man pa haci centronan di cuido sigur y duna trankilidad na mayornan. “Ban haci uzo di e ayudo cu Gobierno y e plataforma aki ta brinda y percura cu loke cu a pasa cu baby Noah no pasa nunca mas”.
Prome Minister Evelyn Wever-Croes, Minister Rocco Tjon y tambe Presidente di Parlamento, señor Edgard Vrolijk a ricibi e poster di informacion cu lo wordo poni na tur centro di cuido di nos muchanan.


text:
TPK TA PIDI MINISTER ENSEÑANSA ATENSHON NA SKOLNAN PA E OLA DI KALOR
TPK TA PIDI MINISTER ENSEÑANSA ATENSHON NA SKOLNAN PA E OLA DI KALOR
Trabou pa Kòrsou TPK a tuma nota di e ola di kalor ku ta asotando nos país. Servisio di meteorológiko tambe ta sakando diferente publikashon di atvertensia di kalor. Banda di bebe sufisiente likido (awa)? TPK ta pidi minister di enseñansa pa aserka e direktiva nan di skol i chèk ku nan kon ta bayendo ku e kalor i kon esaki ta afektando konsentrashon di nos muchanan. Kisas lo ta bon pa introdusí un skema pa bebe awa o un skema pa hasi orario di duna lès mas kòrtiku mirando ku e kalor aki no ta esun ku nos a kustumbra kuné. TPK ta kere ku semper ta bon pa konsulta ku profeshonal nan, dòkter di mucha entre otro pa por tuma semper e mihó desishonnan den un forma ku e muchanan no ta wòrdu perhudika. Di otro banda pa e mucha siguí risibi su lèsnan.


text:
NOS SELEKSHON NASHONAL LO TA NA INDONESIA PA 2 PARTIDO DI FOGEO! E LISTA DEFINITIVO TA KONOSÍ!
NOS SELEKSHON NASHONAL LO TA NA INDONESIA PA 2 PARTIDO DI FOGEO!
E LISTA DEFINITIVO TA KONOSÍ!
Despues ku nos ‘bondscoach’ Sr. Remko Bicentini huntu ku su staf a yega na un lista di 40 hungadó ku a forma parti di e lista di pre-selekshon, awor e lista definitivo di nos selekshon nashonal ta konosí. Nos selekshon lo enfrentá Indonesia pa 2 partido di fogeo dianan 24 i 27 sèptèmber binidero aya na Indonesia.
E hungadónan ku lo partisipá na partido di fogeo aki ta un kombinashon di nos hungadónan residensiá den eksterior i tambe hungadónan áktivo den Liga MCB Promé Divishon.
Djaluna 19 di sèptèmber 2022 nos selekshon lo sali pa Hulanda pa despues sigui pa Indonesia pa nos 2 partidonan ku ta programá pa 24 i 27 di próksimo.
E siguiente hungadónan ta forma parti di e selekshon pa e partidonan di fogeo;
- Vurnon Anita
- Juninho Bacuna
- Leandro Bacuna
- Tyrick Bodak
- Roly Bonevacia
- Shanon ‘Cheese’ Carmelia
- Kevin Felida
- Kenji Gorré
- Quilindschy Hartman
- Elson ‘Sontje’ Hooi
- Rangelo Janga
- Gino van Kessel
- Darryl Lachman
- Michaël Maria
- Rhu-Endly ‘Cuco’ Martina
- Rowendy Sumter
- Bryan Anastatia
- Jean-Marc Antersijn
- Jarchinio Antonia
- Jeremy Antonisse
- Gevaro Nepomuceno
- Justin Ogenia
- Nathangelo Markelo
Preparashonnan ta kontinuá pa e 2 partidonan di fogeo di nos selekshon kontra Indonesia aya na Indonesia dianan 24 i 27 di sèptèmber próksimo.
Keda pendiente pa mas informashon…
Tambe mi ta manda 2 partido di Liga MCB Segundo Divishon ku e stadion a wordu kambia i Liga MCB Terser Divishon ku a keda reprograma.
Liga MCB Segundo Divishon:
Liga MCB Terser Divishon:


text:
Como cu September ta internacionalmente reconoci como luna di curason, e evento aki lo tuma lugar Diasabra, 24 di September pa 5.30p.m.
E “Beach Boardwalk” aki ta planea pa sali di e beach di Costa Linda y lo bai te banda di Embassy Suites.
E lo worde coordina door di IBISA y nos lo haya ayudo tambe di Aruba Medical Assistance y Rehab Team di Dr. Horacio Oduber Hospital.
Nos ta welcome tur cu ta pensa riba nan salud, pero muy en especial nos lo ke mira esnan poco mas mayor cu ta sufriendo di malesa di curazon en particular pero tambe otro malesa manera diabetis y cholesterol.
Edad no ta hunga un rol bini uno bini tur.
Pa solamente AFls. 10.00 por registra y lo haya tambe un pedometer regalo. Lo tin hopi premio pa e participantenan.
Pa mas informacion por tuma contacto cu :
Sra Selimah Maduro # 730 4283
Sr. Giovanni Jacobs # 662 9956 .
Danki pa e interes di semper.
ARUBA HEART FOUNDATION


text:
Oranjestad-Marisol Lopez-Tromp durante e reunion publico den Parlamento unda tur minister ta presente pa raporta na miembronan di Parlamento loke a wordo haci durante e prome mitad di aña basa riba presupuesto tabatin pregunta riba e miembronan di e huntanan di supervision di e diferente NVnan di gobierno, fundacionnan y otro organisacionnan den cual Gobierno ta conta cu miembronan.
E parlamentario di POR a puntra cual ta e proceso di screening ora ta nombra dicho miembronan, con ta elegi nan y cual ta e tareanan cu nan mester ehecuta. E pregunta aki a bin specialmente debi na e maneho di gobierno anterior unda algun ex minister a pusha cierto di e cosnan cu ta nan responsabilidad pa haci y cu lo mester ta den begroting, pa cierto di e companianan aki carga financieramente pa nan, unda ta papia tin biaha hasta di miyonnan.
E ta considera cu e personanan cu tabata forma parti di e huntanan di supervision ta wak cu algo no ta corecto, nan lo mester a bisa no. No por ta asina cu awe ta wak den prensa documentonan cu por ta no ta ni completo cu ta mustra cu miyonnan a bay pa cosnan cu ta laga hende boca habri.
Teniendo na cuenta esaki y cu tur respet pa esnan cu a cubri of ta cubriendo e funcionnan aki cabalmente, a conciencia y cu tur profesionalismo, e ta considera cu pa evita e casonan cu a bay robes, ta importante pa tin un perfil determina pa e funcionarionan aki y pa por tin control cu e personanan cu ta wordo nomina ta cumpli cune.
Finalisando e tema aki el a pidi cada minister pa duna un splicacion di e huntanan cu ta cay bou di nan, con pa percura pa forma y maneranan pa evita e cosnan robes cu a pasa den añanan anterior no ripiti.


text:
Kralendijk – Marian Luinstra Passhier, dòkter di Salubridat Públiko a papia tokante e situashon di Corona vírùs na Boneiru.
“Na Boneiru nos a keda un temporada largu sin hende infektá ku Corona vírùs. Fin di ougùstùs esaki a yega su final, momentu nos a haña kasonan di hende infektá ku e vírùs. Den e di dos siman di sèptèmber e kantidat a oumentá. Komo ku den e wikènt di 19 di sèptèmber a resultá ku den un periodo kòrtiku, hopi resultado positivo a drenta, nos a implementá e medidanan riba 21 di sèptèmber.
E siman tras di lomba nos a traha duru na departamentu di Salubridat Públiko, pa analisá e kasonan di hende infektá ku a tuma lugá entre 11 i 19 di sèptèmber, ekstensivamente dor di hasi entre otro investigashon di fuente i kontakto. Mi ke wak bèk ku boso riba e desaroyonan den e periodo aki i kon e vírùs a plama den e siman ku a pasa.
For di 11 di sèptèmber nos a hasi mas ku 2000 (mil) tèst na e departamentu di Salubridat Públiko, di kua 113 tabatin un resultado positivo. A hospitalisá un total di 7 persona i 2 di nan a fayesé. Afortunadamente entre tantu tin hende ta rekuperá tambe.
A trasladá un di e personanan ku tabata hospitalisá, pa CMC na Kòrsou. Fundashon Mariadal a pone personal, aparato i remedi èkstra na disposishon i por brinda kuido intensivo na pashèntnan di CoViD-19. Tòg ta wak kontinuamente serka kada pashènt ku CoViD-19, unda e por haña mihó kuido na e momentu ei. Tin biaha traslado ta deseá, por ehèmpel, pasobra e pashènt ta rekerí un sierto spesialismo médiko òf tratamentu médiko, ku aki no ta optenibel riba e nivel di ICU. Den un kaso asina por trasladá e pashènt pa un hòspital, ku nos ta traha kuné, na Kòrsou òf Aruba.
Te ku 19 di sèptèmber tabatin solamente un kantidat chikitu di infekshon nobo pa dia. Riba 19 di sèptèmber e spantu a bin na momentu ku 16 hende tabatin resultado positivo riba 1 dia. Dor di esaki Boneiru a drenta den un situashon total nobo. Esaki a nifiká ‘alle hens aan dek’ pa alkansá tur e hendenan, pone nan den isolashon i pa start e investigashon di fuente i kontakto. Na mes momentu nos a kuminsá reuní ku vários partido pa konsehá Gezaghèber tokante kiko e kantidat grandi di infekshon aki lo a nifiká pa Boneiru. For di esaki e medidanan di 21 di sèptèmber a resultá i nos análisis di e simannan ku a pasa, tabata e base pa e konseho na Gezaghèber tokante e medidanan nobo.
E vírùs a aparesé rònt mundu, i na Boneiru tambe. Ta ferwagt ku Corona vírùs ta keda entre nos pa largu tempu. Sinembargo ta keda na nos pa biba ku otro di manera ku nos ta mantené e kantidat di hende infektá ku e vírùs ménos posibel. Pa kòrta su paso di un manera ku tòg nos por sigui ku nos bida. Esaki por dor di mantené nos mes na e medidanan: mantené sufisiente distansia, tosa den bo èlebog, laba bo man regularmente. I si bo tin keho: keda kas i yama e departamentu di Salubridat Públiko na 0800 0800 pa hasi un tèst”, Marian Luinstra Passhier a bisa.
–


text:
Gobiรจrnu di Boneiru ๐๐๐ณ๐๐ ๐ก๐ฬ๐๐๐ซ ๐๐ข๐ฃ๐ง๐ ๐ญ๐ ๐๐ฌ๐ญ๐ซ๐๐๐ก๐ฬ ๐ฅ๐๐ฌ๐จ๐ง๐๐ง ๐ง๐ ๐๐ซ๐ฎ๐ฌ๐ฌ๐๐ฅ
Gobiรจrnu di Boneiru
Gezaghรจber Edison Rijna a biaha pa Brussel pa un bishita di trabou riba 20 i 21 di yรผni, kaminda el a dedikรก su tempu prinsipalmente na fortifikashon di e lasonan ku stakeholdernan i institutonan di Union Oropeo. El a kuminsรก su programa ku un konsulta ku Representashon di Hulanda na Brussel. Staf di e representashon a bisa ku gustosamente nan ta dispuesto pa hasi uso di e ret den sรญrkulonan di Union Oropeo pa Boneiru tambe.


text:
Historia
National Archaeological and Anthropological Memory Management Foundation – NAAM – na Kòrsou, ta un organisashon non-profit, kometé na konservashon i identifikashon di herensha kultural – tantu material komo inmaterial – di Boneiru, Kòrsou, St. Maarten, den un perspektiva Karibense.
NAAM a wòrdu fundá dor di Gobièrnu Sentral di Antia Hulandes anterior (1998) komo susesor di AAINA anterior (Archaeological- Anthropological Institute of the Netherlands Antilles).
Presentando su mes komo “mas ku un museo”, den kurso di tempu NAAM a logra di desaroyá den un instituto, laborando ampliamente riba dokumentashon, restorashon i enrikesimentu di nos memoria kolektivo. Pa e motibu ei desde 2008 e lèter M den NAAM su nòmber no ta para mas pa “Museum” (museo) pero pa “Memory Management” (Maneho di memoria).


text: Diadomingo atardi a drenta informe di un accidente na Buccaneer na Gasparito, mesora a dirigi un patruya na e sitio. Na caminda pa e sitio a drenta informe di cu e vehiculo cu a dal e cura di Buccaneer a sigui core bay y a para banda di Papiamento restaurant. Despues a drenta informe di cu e chauffeur a bay warda di Shaba y eynan a declara cu otro auto a dal e y pone kibra e cura. E specialista di trafico a bay na e sitio di accidente y a descubri cu ta e chauffeur mes a perde control bay dal riba e cura segun e lastranan riba e caminda. Ora e specialista a bay na warda di Shaba unda e chauffeur tabata, e chauffeur a bolbe gaña e specialista cu otro hende a bay cu su auto pero net un patruya a yega y a bisa e specialista cu e auto ta masha bon para pafor di warda pero un poco mas leu. E specialista a wak e auto y a bisa e chauffeur cu atrobe e ta purba gaña y esaki ta castigable pa ley pa gaña un polis of duna informacion falso.


text: Diarazon anochi a drenta informe di cu tironan lo a cay den e parkinglot banda di Dyon Center na Madiki, mesora a dirigi patruyanan na e sitio. Na yegada di e patruya a bin compronde for di un testigo na e parke di recreacion cu a declara di a mira un auto yega y ta los un tiro y e otro auto a responde cu un otro tiro pa despues ambos auto bandona e sitio, aki ta trata aki di un Nissan March y e otro auto tabata un Honda. No ta descarta aki lo ta trata di reglamento di cuenta cu lo por tabata fatal pa cualkier hende cu lo por tabata den e area y e tiro alcanse. Polisnan ta buscando otro testigonan cu lo por a wak of sa di kiko lo por a pasa eynan pa por fabor avisa polis via 100 of por keda anonimo yamando na 11141.


text:
International Order of the Rainbow for Girls ta un organisacion pa mucha muhe di entre 11 y 20 aña di edad cu ta yuda comunidad pa medio di obra di caridad y proyectonan social. Nan ta siña nan miembronan tocante liderazgo y planning.
E organisacion aki lo tene un benta di cos dushi y tambe un garage sale cu, desafortunadamente, nan a mester a pospone pa motibo di e fayecimento di nan Presidente di Directiva Paul ‘Dadu’ Croes. Un persona cu a apoya e organisacion desde su comienso, como tambe pa e ultimo 20 añanan.
E fecha nobo pa nan evento pa recauda fondo lo ta dia 3 di juli for di 11:00am te cu 1:00pm. Tur esunnan cu a cumpra ticket por participa den nos rifa cual ta tuma luga riba e mesun fecha di e evento di recaudacion di fondo.
Mision principal di nos evento pa recauda fondo ta pa haya fondo pa sostene nos organisacion y varios di nos proyectonan.
Nan ta spera di por conta cu e apoyo y sosten di e comunidad di Aruba.


text:
WILLEMSTAD — Djadumingu, 19 di febrüari 2017, nos selekshon U-17 a regresá for di Sürnam, despues di a partisipá na un torneo amistoso. E torneo aki ta parti di e preparashonnan pa e último buèlta di e weganan di kualifikashon pa mundial di FIFA U-17 ku lo tuma lugá na Panama den luna di aprel 2017. E torneo aki a tuma lugá di 12 pa 19 di febrüari I e paisnan ku a partisipá na e torneo aki tabata FC Twente, FC Utrecht, Sürnam i Kòrsou.
Durante nos promé enkuentro nos a sali viktorioso i a gana FC Twente ku e skor di 1-0, ku gol anotá pa Luchently Vrutaal. Despues den nos segundo enkuentro nos a kai vensí kontra e ekipo anfitrion, Sürnam, i a pèrdè ku e skor di 1-0. Durante nos último partido nos a empatá na 2 gol ku e ekipo di FC Twente i e golnan a keda anotá pa Luchently Vrutaal ku Adriell Evertsz.
Ku e resultadonan aki nos selekshon nashonal U-17 a terminá na segundo lugá di e torneo aki.
Resultado di weganan:
Tablda di Posishon:
- Sürnam 5 punto
- Kòrsou 4 punto
- FC Utrecht 3 punto
- FC Twente 2 punto
Nos selekshon nashonal di U-17 tabata konsistí di un grupo di 19 hungadó ku a wòrdu dirigí pa Sr. Ludwig Alberto ku ta e direktor tékniko di e selekshon aki i Sr. Reynold Mercera ku ta e asistente di e direktor tékniko. Tambe a biaha huntu ku e selekshon Sr. Roderick Roojer ku ta entrenadó di físiko i esun enkargá ku materialnan di nos selekshon, un masahista kual ta Sr. Clinton Leocadia i e hefe di delegashon ku ta Sr. Hubert Isenia, miembro di direktiva di FFK.
Nos selekshon a konsistí di e siguiente hungadónan;
- Kevin Juliana
- Danel Rosa
- Quinton Burk
- Alexander Suart
- Quintin Rustveld
- Roderick Bolijn
- Sellfrine Pieters
- Jared Tyrol
- Rogier Bazoer
- Richajier Oleana
- Jonathan Libiana
- Jordy Eleonora
- Luchently Vrutaal
- Daveraux Cicilia
- Brayan Albertus
- Sharrion Pietersz
- Rogediën Kannegieter
- Dichani Nicia
- Adriell Evertsz
FFK i MCB kier a felisitá nos selekshon di U-17 pa e bon trabou ku nan a sa di hasi aya na Sürnam i kier a deseá nan tur klase di éksito den e último buèlta di e weganan pa kualifikashon pa mundial di FIFA U-17 ku lo tuma lugá na luna di aprel 2017 aya na Panama.


text:
Republica di Banana ta nomber di paisnan manca pa corupcion - *E realidad di e veredicto di Corte di Husticia den caso Paul Croes - *Escandalonan politico ta exigi un cambio den moral politico local
ORANJESTAD(AAN)—Democracia a bira uno di e palabranan mas popular den mundo politico.
E realidad aki no ta nifica cu democracia como base di principio ta wordo mas respeta si tene na consideracion e escandalonan politico cu e sistema democratico di Aruba mester a guli di personanan cu el a apunta como politico.
Kico ta nifica pa Aruba, cu atrobe Husticia ta expresa su mes contra e comportacion di un Ministro y ta condena e persona cu a goberna na Nomber di Pueblo? Kico ta nifica pa Aruba, cu Benny Sevinger ta Miembro di Parlamento di Aruba pasobra Husticia a dicidi cu ta permiti su persona bandona prizon como acusado, te proximo aviso?
Kico ta nifica pa Aruba, cu mientrastanto otro investigacionnan den cual politiconan ta central, mientras ayera Corte di Husticia a declara Paul Croes culpabel di delitonan comete durante e tempo cu e tabata Ministro?
Realidad ta, cu e serie di caso den cual tin politico envolvi for di inicio di Siglo 21, ta mishi cu e credibilidad di mundo pa calidad di politica na Aruba, cu a lucha pa su Status Aparte pa asina confirma dignidad di Pueblo di Aruba.
Pa sostene nos teoria cu democracia no ta permiti e ofensanan pa cual atrobe un gobernante ta wordo castiga, nos mester presenta e nomber cu mundo ta uza pa paisnan caminda corupcion gubernamental ta bira “serial killer” di democracia.
Republica di Banana ta nomber cu cual mundo ta dirigi su mes na gobernacionnan cu ta ridiculisa democracia y caminda corupcion no ta motibo pa berguensa.
Republica di Banana ta completamente contra e pensamento di e Pueblo di Aruba, reconoci pa Arubianismo cu no ta acepta ni pa un tata dal un betro den cara di su yiu.
E nivel di moral Arubano ta asina halto, cu mester papia di un abuso di confiansa di politiconan cu Huez ta condena pa falta di moral Arubano, cu ta implica cu nan ta abusa y trapa riba e concepto democratico.
Segun democracia imagen di un gobernante ta e cara di Pueblo pasobra e gobernante den e sistema democratico ta wordo eligi dor di Pueblo.
Con por troce e alma di democracia a bira conoci na Aruba, cu na 2021 mester a acepta pa un preso ta riba lista di candidato di partido AVP y pa un preso a wordo eligi den Parlamento despues di un campaña den cual e partido a mobilisa pa hende vota pa un candidato acusa di corupcion.
Den e caso di Benny Sevinger, e abogado mes a trece dilanti cu tin motibo pa un caso pero cu na su parecer, Benny a bira victima di hende cu el a confia.
E investigacion di Husticia den e caso di Benny Sevinger pues a wordo hustifica door di e abogado realmente.
Ayera Corte di Husticia a confirma e posicion di Corte den Prome Instancia y condena Paul Croes, ex colega di Benny Sevinger.
No ta prome bez cu Ministronan di e partido ta wordo sentencia den Corte di Husticia.
Conclusion di e analisis: mester acepta esaki como Gobierno di Pueblo segun normanan democratico?
Personanan condena na Huez mester wordo considera e cara di Aruba? Kico esaki ta implica? Kico e ta nifica pa e partido cu a ataca Husticia ora su hendenan wordo persigui?
Ta pa medio di partido, eleccion di Representantenan di Pueblo y finalmente gobernantenan ta tuma luga.
Partidonan politico tin un deber enfrente Aruba pa e moral cu cual e pais ta wordo goberna.
“Republica di Banana”. Un palabra cu mundo ta uza pa condena corupcion den gobierno, cu segun democracia, ta imagen di e pais, cara di un Pueblo.
Berguensa ta cubri e Arubiano, cu un moral Arubano ehemplar, cu awe ta bira victima di abuso di democracia!


text:
The content originally appeared on: Diario
ORANJESTAD (AAN): Departamento di Impuesto ta un departamento di gobierno cu tin e tarea pa garantisa entrada di impuesto y pa facilita e contribuyente pa por cumpli cu su debernan fiscal.
E ta un tarea cu un responsabilidad grandi pa cu presupuesto di Pais Aruba y e presupuestonan di otro instancianan di gobierno manera ATA, TPEF, AZV, SVB, DIMAS y DIP.
Den e prome mita di aña 2022, Departamento di Impuesto a registra un total di 868 miyon florin na entrada. Di e suma aki, a colecta un total di 399 miyon florin (46%) na entrada di impuesto y 469 miyon florin (54%) na toeristenheffing, primanan di AOV/AWW y AZV, erfpachtscanon y entrada pa gasto di permiso di DIMAS, cualnan ta destina pa instancianan manera ATA, TPEF, AZV, SVB, DIMAS y DIP.
Entrada compara cu aña 2021
Compara cu otro añanan, e entradanan ta solamente 10% bou e nivel di entrada di aña 2019, e aña prome cu pandemia. Sinembargo compara cu aña 2021, a registra un aumento significativo di 30% den e entradanan di e prome mita (januari te cu juni) di aña 2022.
E entradanan di impuesto directo y indirecto a aumenta cu 37% compara cu e entradanan di e mesun periodo di aña 2021 y nan ta representa 58% di e presupuesto di Pais Aruba di aña 2022. E entradanan destina pa otro instancia a aumenta cu 24%. E aumento di e entrada total di e prome mita di aña 2022 ta 30% compara cu aña 2021.


text:
Warda Costa di Curacao a los bala riba un go fast cu a trata di yega Curacao cu droga. Durante e tiramento pa para e boto, bala a alcansa un di e tripulantenan mortalmente.
A logra di aborda e boto y a confisca un lote formal di droga.
A detene e cinco tripulantenan cu a keda bibo mientras a co fisca e curpa sin bida pa mas investigacion.
No menos cu dos pickup y un van bus a yena cu bulto di droga a ser confisca y transporta pa e departamento di droga. Ta trata di 1620 kilo di droga cu a keda confiaca durante e operacion. Asina mes tin diferente bulto cu a wordo tira den lama.


text:
Un relato a wordo tresi na mi atencion awe; Kinderombudsvrouw: kinderrechten slecht nageleefd op Bonaire, Sint-Eustatius, Saba.Ora mi a lesa e relato aki algo a resalta, e problematica ta serio y alarmante! Y esaki expresa dor di mucha! Pero algo mas a resalta, Aruba no tabata inclui den e articulo aki. E discushon a sigi y e persona aki a hasi varios pregunta general encuanto e falta di un kinderombudsman akinan na Aruba y mi a dicidi pa pone e articulo cu cual mi ta bezig cune un banda y duna atencion na e topico urgente aki.
Prome cu mi sigi kisas ta na su luga pa splica en corto kiko exactamente ta un ombudsman. Un ombudsman ta un persona imparcial, homber of muher, cu ta atende cu diferente keho di e ciudadanonan di un pais. E ombudsman ta hasi investigacionan solicita y insolicita di comportacion di e gobierno, instancianan particular y negoshinan. Sierto pais tin diferente ombudsman y cada un ta experto ariba diferente area, p.e. educacion, cuido medico, labor y manera menciona den e articulo kinderombudsman. Ombudsman ta deriva for di Sueco y kiermen representante. Kiermen p.e. un kinderombudsman en corto ta un representante di muchanan, nan bienestar y nan derechonan.
Hopi recien tambe a wordo publica cu un bes mas gobierno di Aruba a falta di cumpli cu e fecha pa instala un ombudsman, cual por sierto tabata 1 di juli 2017. Aruba por cierto tabata completamente ausente na e conferencia di Caribbean Ombudsman Association (CAROA) cu a tuma luga na Boneiru den e luna di juni ’17. Aruba mist weer dealine aanstelling ombudsman
Ta di remarca cu na 2015 un relato In 2015 installeert Aruba zijn eigen ombudsman a ser publica cu ja e tempo ey ta 10 aña cu e instalacion di un ombudsman a wordo posponi pa e gobiernonan y cu e aña ey si esaki lo a tuma lugar, cueste lo que cueste. Y awe na 2017 ainda Aruba ta den e mesun boto. Den e articulo remarcablemente ta enfatisa e importancia y urgencia pa un ombudsman aki na Aruba y tambe cu esaki lo conduci na un mihor funcionamento di gobierno. Ablief? Si! Bo a lesa bon, lo conduci na un miho funcionamento di gobierno paso por medio di e ombudsman e representantenan di e pueblo, Parlamentarionan por ‘ranka na orea’ di e minister encarga. Esaki unanimamente e parlamentarionan a bai di acuerdo cu otro na 2015.
Dicon anto Aruba no tin ombudsman? Of den e caso di e relato comparti cumi. Dicon Aruba no tin un kinderombudsman? Y e contesta ariba esaki ta simpel, paso ningun Parlamento te cu awo a hañe importante pa tin un persona imparcial cu por scucha e pueblo su kehonan y preocupacionan y haci e gobierno (lesa NAN gobierno) funciona a base di esaki! Na 2015 tabata ya 10 aña cu esaki ta den doofpot awo na 2017 nos ta 12 aña y 2 diferente gobierno mas lew. Y ainda NADA! Den mi parecer esaki ta mustra suficiente! Den e relato di 2015 sra. M. Lopez-Tromp, kende tabata Minister di Asuntonan Social ta remarka “Cu e gobierno tey pa e ciudadano y no pa robes”. Si esaki ta e realidad y e pensamento cu e gobiernonan cu a goberna te cu awo ta apropia, dicon anto algo simpel y facilmente factibel manera un ombudsman of kinderombudsman no a wordo instala? E contesta ariba esaki tambe ta simpel! Paso e no tabata importante pa nan! Paso en realidad e gobiernonan y nan extension den Parlamento pa e ultimo 12 aña cu e topico aki ta pidiendo atencion, niun di nan no lo a cumbini nan propio agenda pa tin un ombudsman cu ta trese na cla kiko en realidad tin mester atencion debido di e gobierno y kiko ta bayendo robes den nos comunidad! Paso loke tabata importante pa nan ta cada un nan propio agenda pa cumpli cune y e Parlamento cual su responsabilidad eigenlijk ta pa representa e pueblo tabata eynan pa ‘spek en boon’ y djis stempel cualkier proposicion cu tabata bin di gobierno enbes di asegura cu nan representa e pueblo y nan preocupacionan debidamente y dignamente. Ora un pais tin ombudsman ta hacie dificil y casi imposibel pa cualkier gobierno gaña y pretende cu tur cos ta ‘bon y prospero’ pa nos pais, cual den mi ultimo articulo “Prosperidad real dim un pais” mi a enfatisa cu bou di ‘nos pais’ tin cu compronde, ‘nos hendenan’. Con mas cla e mester ta pinta pa nos pueblo cu e ultimo gobiernonan cu nos a conose no tin e interesnan di e pueblo en realidad na pecho? Palabra bunita hamas y nunca por compensa pa e cosnan cu bo (e gobierno) ta hasi of mihor bisa den e caso aki, no a hasi.
Den e programa di ReD Democratico 2017 un punto ta resalta desde principio di e programa:
“Ademas e ciudadano ta haya voz den Parlamento. Nos ta bai representabo, no reemplazabo como ciudadano. Bo tarea no ta djis vota y nos ta disidi, sino cu nos ta bai crea mecanismo di participacion directo di ciudadano den desicionan cu ta regarda nos comunidad y su futuro. Pesey nos lema “Voz di pueblo den Parlamento”.
Ora cu Parlamento ta consisti di hende integro y cu ta cumpli cu nan deber di representa e pueblo, ombudsman ta un recurso efectivo cu por instala y husa pa controla e gobierno. Paso e ombudsman ta trese directamente for di e pueblo e areanan unda tin mester di atencion y mehoracion den maneho di un ministerio specifico.
Esaki ta e tempo pa escogencia! Aruba tin mester y merece cambio, duna cambio e oportunidad cu e tin mester pa wordo realisa. Un di e prioridadnan di ReD Democratico y mi prioridadnan ta pa segura cu un bes mas nos gobernantenan sirbi e pueblo di Aruba y segura cu esaki sosode dor di asegura cu Parlamento cumpli cu e tarea di controla e gobierno. E cambio ta depende dibo! Vota conciente pa cambio REAL y duradero!


text:
STA. CRUZ — Partido MEP ta satisfecho cu e resultadonan di encuestanan cu ta wordo hasi na Aruba. MEP ta hasiendo su propio encuestanan, y demas partidonan politico tambe.
Encuestanan ta mustra cu partido MEP ta cresiendo bon, y ta e partido mas grandi na Aruba. Especialmente despues di entrega di lista, MEP por a nota un cresemento aun mas grandi, indicando cu especialmente esnan indeciso tambe ta mira MEP como e alternativa pa eleccion 2017.
Partido MEP a bin ta presentando su vision pa algun luna caba, y awor ta presenta e candidatos cu lo carga e vision ey. Locual a resalta tambe ta e popularidad di lider di MEP, Evelyn Wever-Croes, cu a crese enormemente. Hopi hende ta expresa nan respet pa e lider cu a trese cambionan fundamental den e lista di MEP, preparando MEP asina no solamente pa sigiente gobernacion, sino tambe pa sigiente generacionnan. E lista di MEP ta e lista cu ta captando mas atencion, mirando cu ta esun cu ta brinda mas perspectiva.
Un encuesta independiente cu un biaha mas ta duna MEP como e partido mas grandi, sigur un motibo pa celebra.


text:
Cuerpo policial kier a informa cu entrante dialuna 6 juni 2022, departamento di rijbewijs ta cuminsa tuma peticion di bursalen cu ta desea di pasa nan examen prome cu nan bai studia den exterior. Departamento di rijbewijs lo tin dianan specifico pa examen pa Bursalen
Pa e Bursalen por haya un afspraak e siguiente pasonan ta aplicabel :
– manda mail na [email protected]
– Den e subject di e mail mester pone : Bursalen
– Candidato mester tin 18 anja
– Candidato mester manda prueba di aceptacion di e school di exterior.


text: KRALENDIJK – Fundashon Antriol Avanti ta organisá un anochi di informashon tokante ‘Rendo Osler Weber’, un malesa hereditario ku tin hopi aki na Boneiru. Den boka di pueblo yamá ROW ( pronunsiá “ roow’) of “nanishi ku ta basha sanger. E presentashon lo ta na enkargo di Dra. Monique Wong Loi Sing, spesialista di pulmon. Esaki ta tuma lugá Djabièrnè 24 yanüari 2020 pa 19:00 na Plaza Chiku Goeloe. Nos ta invitá tur pashènt ku ROW, miembronan di famia, i interesadonan pa bishitá e anochi di informashon aki. Informashon lo ta na papiamentu. Por hasi pregunta. Entrada ta grátis. Konsiderá esaki komo un invitashon pèrsonal. ( Un boka bisa otro )


text:
Ex Minister Mike de Meza (AVP) siman pasa a publica un articulo den cual e ta bisa cu Gobierno anterior a laga un plan cla pa baha prijs di awa y coriente. E publicacion aki a causa hopi hilaridad den comunidad.
Pa di prome, esaki ta un otro muestra mas cu AVP tabata un Gobierno di puro plan, pero nada di ehecucion. Puro papia bunita, pero nada di accion.
AVP tabata 8 aña den gobierno y no a baha prijs di awa y coriente. Es mas, dia 1 di october 2014, nan a hisa tarifanan cu 15%. Pueblo a protesta y manifesta pero Mike de Meza y Mike Eman a manda Riott Commando y cacho riba nan. E tempo ey bo no por a baha prijs di awa y coriente, anto awor desde oposicion si ta papia di un plan?
Prome Minister Evelyn Wever-Croes riba su pagina di Facebook a skibi: “Mi tin cu bay puntra sr. De Meza unda el a laga e plan aki, pasobra ningun hende sa di nada! Of ta mescos cu tur otro cos di Gobierno anterior: puro plan, nada concreto. Gobernacion ta algo serio, Aruba merece gobernantenan cu ta realisa e seriedad y no cu ta hunga weganan infantil asina y hunga cu dolor di pueblo”.
REALIDAD DI MIKE DE MEZA
Realidad ta cu tempo cu Mike de Meza tabata Minister encarga cu energia, a tuma e peor decisionnan den historia di pais Aruba. Mientras cu prijs di crudo tabata baha di drasticamente te na un punto historico di $40 dollar pa bari, Mike de Meza a hedge e prijs na $80 dollar pa bari, costando asina WEB 300 miyon florin sin por a baha e prijs di awa y coriente! E investigacion riba esaki ta andando. Nunca antes un minister encarga cu energia a comete un ‘blunder’ di marca mayor asina.
Aparte di masacra nos Pueblo, e ex minister aki a papia 8 aña di energia alternativo, pero no a aumenta energia alternativo na Aruba ni cu 1%. Nan a malgasta miyones na green conference, sin a yuda Aruba cu net net nada.
Partido MEP ta asegura cu Mike de Meza ta e ultimo persona cu por tin autoridad pa papia di e tema aki. Si en caso e plan ta existi mes, lo e ta bon scondi. Si sr. de Meza realmente kier yuda pueblo, e mester entrega e plan. De paso, e mester entrega tambe tur e documentonan cu ta mustra su propio envolvimento den e escandalo di hedging.
Of miho, e haci e pueblo aki un fabor, y e keda keto pasobra cada biaha cu e ex Minister aki papia, e ta recorda henter pueblo con el a faya como Minister di Energia!


text:
Sra. Pauletta a kombersá ku minister di GMN ofer di retonan den e sektor di salú!
Parlamentario Pauletta awe a hiba un kombersashon ku minister di Salubridat, Medio Ambiente i Naturalesa sra. Pietersz -Janga. E motibu prinsipal pa e kombersashon ta e diferente retonan ku tin den e sektor di salú.
Durante e kombersashon sra. Pauletta a tres’é e entre otro e siguiente puntonan dilanti:
E situashon urgente di pashèntnan di wowo. Esta e echo ku tin un lista largu pa operashon di wowo na CMC, ku konsekuensia ku tin pashènt ku tin mas ku un aña ta warda riba nan operashon. Minister Pietersz- Janga a indiká di ta trahando riba esaki i awor e ta den fase di sinta ku e sektor. Un otro punto ku sra. Pauletta a trese dilanti ta ku mester evaluá e posibilidat pa hasi mas uso di e profeshonal optometrista, pa asina por baha e lista largu di espera na dòkternan di wowo.
Ademas sra. Pauletta a trese dilanti ku ta importante pa e akshonnan pa ku kasnan di kuido keda ehekutá. E kuido di nos grandi i personanan ku un malesa ta dependé di e akshonnan aki. I pa e motibu aki, ta urgente pa sigui kana e trayekto ku ya a keda enkaminá huntu ku federashon kasnan di kuido. Parlamento tin un reunion pendiente ku minister ofer di e tópiko aki i sra. Pauletta ta spera ku mas pronto ku ta posibel por yama e reunion.
Tambe sra. Pauletta a papia ku minister tokante aña di limpiesa. I ku mester dediká atenshon na e parti di konsientisashon i spesialmente konsientisashon di mucha. Den kuadra di esaki sra. Pauletta a duna diferente tep.
Na final sra. Pauletta a entregá e petishon pa kambia e formulario di yunan resien nasí ku fayesé durante parto òf promé. Ku e kambio aki, nos ta eliminá e doló ku algun mayor ta pasa aden pa duna nan yu un nòmber ofishal. Sra. Pauletta den pasado a entregá e petishon aki, pero lamentabel ku e petishon aki a pèrdè den e ministerio di GMN. Minister Pietersz -Janga a indiká di lo bai traha riba e petishon ku e rapides nesesario. Tambe sra. Pauletta a ekstendé un invitashon na Minister Pietersz Janga pa tei presentá na e konmemorashon anual Wave of Light, dia 15 di òktober próksimo.
Parlamentario Pauletta ta gradisí minister Pietersz – Janga pa e kombersashon i ta spera ku e diferente gruponan lo por haña oportunidat pronto pa sinta ku minister i tambe ku e intervenshonnan planeá tuma lugá huntu ku tur e stakeholdernan.


text:
KRALENDIJK — Hefe di kuerpo polisial Jose Rosales i Jair Tromp hefe di ‘Toezicht en handhaving’ tabata di bishita na Radio Live 99.9 FM relashoná ku e situashon di vírùs di ‘corona’. Ámbos a amplia entre otro kiko ta EBT i e funshon di e diferente departamento ku ta atendé ku e tempu di krísis. “Ku regularidat ta hasi kambio den regla dependé kon e situashon ta kontinua. E bon ta ku Boneiru no konosé niun kaso di vírùs di ‘corona’. Nos ta den e fase pa guia e hendenan. Tin kos ainda ku ta rekerí atenshon pa e ta mihó. Nos ta dependé kon komunidat ta funshoná. Mas mihó nan komportá, ta mihó pa nos mes. Ta importante pa nos praktiká tur loke mester hasi relashoná ku e vírùs. Tur kas i negoshi mester tin un plan. Ta prepará pa kualke situashon ku presentá. No kumpra kos na gran kantidat loke ta perhudiká otronan. Tin sufisiente pa tur hende. Nos ta hopi kontentu kon komunidat ta komportá. E distansha sosial ta hopi importante, mínimo 1 meter i mei serka di otro. Mas leu for di otro mas mihó. E plan ta pa trese esnan ku ta den eksterior bèk na Boneiru. Ta prepará awor pa momentu ku trese e hendenan pa tur kos kana mas mihó posibel. Boneiru ta bon prepará i ta stabil pa warda esnan na Hulanda regresá Boneiru, awor mester warda konfirmashon di e kompania di biahe pa trese e hendenan. Hende por reuní no den grupo di mas ku 50 persona i mester tene nan mes na e distansha di 2 meter for di otro. Polis ta sigui kontrolá i eduká e hendenan riba e isla. No tin niun indikashon kuantu mas ta bai dura ku e situashon aktual. Mensahe pa komunidat ta keda alerta i ta trankil. No drenta pániko. Esnan konserní tin bon bista kon pa dirigí kualke situashon. 16 hende a kontrolá ayera na e sitio nobo na hospital. Importante ta pa kada persona kuida nan kurpa.
Si un hende ke yama momentu tuma nota di aglomerashon di hende na un sitio por bèl 717 8000 òf 715 8004 pa duna kualke informashon.”


text:
Nos a bin ta haña diferente reakshon riba nos blòg último i asta petishon pa un tradukshon na papiamentu relashoná ku apelashon di bo petishon na Lei di Labizjan. Nos tur tin sierto derechonan basiko pa loke ta trata kuido mediko. Spesialmente personanan ku malesa króniko, ku tin derechi riba kuido di akuerdo ku lei AVBZ. Riba e website di SVB bo por haña tur informashon di e lei aki ku ta para pa Algemene Verzekering Bijzondere Ziektekosten AVBZ (Seguro General pa Gasto Médiko Spesial), ku ta mihó konosí komo ‘Lei di Labizjan’ pero kiko ta pasa ora SVB ningabo di haña e kuido dor di AVBZ?
Pesei e video aki tei pa informabu di bo alternativanan!


text:
KAREDA/KAMINATA WECHI 2022
Klup di Altletismo The Eagles ta organisá su Kareda/ Kaminata annual den naturalesa di Wechi djadumingu 16 òktober 2022.
Lo tin e siguiente kategorianan di karedanan i racewalk kompetitivo huntu ku un kaminata rekreativo di fundraising ku no ta kompetitivo:
KATEGORIANAN :
Kareda 350m kompetitivo pa U7 (4-6 aña) 06:45 or
Kareda 1000m kompetitivo pa U9 (7-8 aña) 07:00 or
Kareda 1000m kompetitivo pa U11 (9-10 aña) 07:00 or
Kareda 2000m kompetitivo pa U-13 (11-12 aña) 07:00 or
Kareda 2000m kompetitivo pa U15 (13-14 aña) 07:00 or
Kareda 5km kompetitivo pa U-17 (15-16 aña) 07:00 or
Kareda 5km kompetitivo pa U20 (17-19 aña) 07:00 or
Kareda 5km kompetitivo pa Senior (20-34 aña) 07:00 or
Kareda 5km kompetitivo pa Masters (35+ aña) 07:00 or
Racewalk 5km kompetitivo Open 07:00 or
Kaminata Rekreativo 5km Fundraising 07:00 or
E sigiente prijsnan ta aplikabel pa partisipashon:
No-miembro di Curacao Atletiek Bond (CAB) NAF 15,-.
Miembro di CAB te ku 17 aña NAF 7,50.
Miembro di CAB mayor di 17 aña NAF 10,-.
Nos por aseptá inskripshon pa partisipá na kareda i racewalk te ku djabiérne 14 di
òktober próksimo. Konsekuentemente NO por registrá òf paga pa partsipá na e sitio di
kareda!
Pa partisipá karedanan i Racewalk kompetivo:
1) Registrá online dor di yena e formulario elektroniko abou di e webpage aki;
2) Despues hasi pago. Nos ta referí na e sekshon di “Pago di prijs di partsipashon”
abou ku ta mustra e diferente opshonan di pago online na MCB, deposito na MCB of pago kèsh en persona;
3) Despues di registrá i paga bo ta haña un voucher ku bo number di partsipashon:
– Bo por pidi e voucher via Whatsapp. Bo mester manda bo prueba di pago via Whatsapp na 59995272497 pa bo haña bo voucher via Whatsapp.
– Bo por tuma bo voucher en persona tambe entre 5:00- 7:00 PM na Stadion Ergilio Hato
(SDK na Brievengat) dianan 11 i 13 di òktober òf tumé dia 14 di òktober entre 5:00- 7:00 PM na Sport Spot Sta Maria
(na e winkelcentrum 100 meter pabou di McDonalds);
4) DIA DI KAREDA NA WECHI BO MESTER TRESE/ MUSTRA BO VOUCHER PA
BO HAÑA BO BIB-NUMBER!
Bo mester pega e BIB-number na bo T-shirt pa partsipá na e evento kompetitivo. Ta hopi importante tambe pa yega na Wechi
muchu mas promé ku 6:30 am pa tuma e BIB-nummer. Nos ta referí na e sekshon di
“Orarionan ku mester yega pa tuma BIB-nummer i pa tuma informashon di ruta”.
Klupnan di atletismo of gruponan grandi por registrá via un formulario speshal ku nan por haña serka via telefòn +59995272497
Pa partisipá na Kaminata Rekreativo 5KM Fundraising:
1. Solamente bo mester kumpra un karchi di 15 florin pa partisipá na e kaminata rekreativo aki.
Pues NO mester registrá online pa e kaminata rekreativo aki;
2. Manda bo prueba di pago na na telefòn +59995272497 pa bo haña bo karchi via Whatsapp;
3. Nos ta referí na e sekshon di “Pago di prijs di partsipashon” abou ku ta mustra e diferente opshonan di pago online na MCB,
deposito na MCB of pago kèsh en persona;
4. Bo por kumpra e karchi tambe entre 5:00- 7:00 PM na Stadion Ergilio Hato (SDK na Brievengat)
dianan 11 i 13 di òktober òf tuma e karchi dia 14 di òktober entre 5:00- 7:00 PM na Sport Spot Sta Maria
(na e winkelcentrum 100 meter pabou di McDonalds).
5. TRESE BO KARCHI NA WECHI KOMO KOMPROBANTE DI PAGO!
Pago di prijs di partisipashon
Tin e diferente opshonan di pago di prijs pa partsipashon:
1. Paga online òf deposito na brench riba kuenta 17032304 di A.V. The Eagles na MCB. Manda bo prueba di pago na telefon +59995272497;
2. Pago en persona entre 5:00- 7:00 PM na Stadion Ergilio Hato (SDK na Brievengat)
dianan 11 i 13 di òktober òf paga dia 14 di òktober entre 5:00- 7:00 PM na Sport Spot Sta Maria
(na e winkelcentrum 100 meter pabou di McDonalds).
Orarionan ku mester yega pa tuma BIB-nummer i pa tuma informashon di ruta.
Dia 16 di òktober tur partisipante mester yega Wechi muchu mas promé ku 6:30 am
kual ta e ora ku nos ta sera e posibilidat pa tuma bo BIB-nummer pa kareda i racewalk kompetitivo ku muestra di bo voucher!
Entrada pa parker riba tereno padentambe ta sera 06:30 or. Ta importante tambe pa yeya promé ku 6:30 am tambe pa haña informashon di ruta.


text:
EKSTENSHON DI 1 SIMAN MAS PA ENTREGA DI PROPOSISHONNAN OBLIGATORIO (BINDING PROPOSALS)
EKSTENSHON DI 1 SIMAN MAS PA ENTREGA DI PROPOSISHONNAN OBLIGATORIO (BINDING PROPOSALS)
Willemstad, 11 di Desèmber 2020 – Den un komunikado di prensa fechá 27 di Novèmber último, Refineria di Kòrsou (RdK) a informá komunidat ku a esktendé e fecha pa entrega di proposishonnan obligatorio te ku 11 di Desèmber.
E proseso pa logra informá e partner potensial riba tur aspekto di e fasilidatnan i logra kaba su “due diligence” a dura poko mas largu ku a premirá, debí na entre otro ku ekspertonan di algun partido no por yega Kòrsou pa kompletá nan investigashon riba e fasilidatnan petrolero. Esaki a resultá den mas yamada i konferensha via medionan elektróniko pa klarifiká puntonan esensial. Ademas komo ta trata di invershonnan kuantioso, mester hasi análisis profundo, estudionan i tambe tene deliberashonnan entre e partidonan di e konsortio.
Project Management Organization (PMO) di Refineria di Kòrsou (RdK) su meta ta pa tur partido haña trato igual i akseso na mesun informashon. Den konsulta ku organonan statutario di RdK a kumbiní pa akomodá tur partido, dunando 1 siman adishonal pa entregá e ofertanan obligatorio, pues awor e fecha final pa entregá e oferta obligatorio ta bira 18 di Desèmber. Segun plan di trabou, PMO i RdK ta antisipá di lo finalisá e proseso di evaluashon i aprobashon pa mas tardá e último siman di Desèmber.
RdK lo kontinuá ku su esfuersonan pa sigui informá komunidat riba e proseso aki pa e industria petrolero di nos pais.


text:
Wikipedia:Kon kuminsa yuda
Sinti bo liber pa añadí informashon na un artíkulo eksistente. Bo por fasilmente deskubrí un artíkulo inkompleto ku "random page."
Bo por añadí un ilustrashon for di Wikimedia Commons den un artíkulo ku falta ilustrashon.
Tambe bo por yuda ku e proyekto aki tradusiendo artíkulonan for di e wikipedia na ingles, hulandes, spaño of un di e 200 i piku otro idiomanan ku tin. Ora ku bo kaba di tradusi e artíkulonan ei na papiamentu bo ta pone den e wikipedia di papiamentu.
Alternativamente bo por traha un artíkulo nobo tokante un tópiko interesante.
Students of Papiamento:
You can help build the Wikipedia even if you cannot write Papiamento fluently. For example, you can find an article that lacks illustrations and add a picture from Wikimedia Commons. You can tidy up the formatting of an article, add internal links or a category tag, etc.
Papiamentu òf papiamento? Ambos. Tin un idioma i dos sistema di skibimentu: Papiamento di Aruba i Papiamentu di Kòrsou i Boneiru. Den Wikipedia nos mester kooperá! Si bo traha un artíkulo nobo, usa bo mesun idioma. Por fabor no kambia e idioma di teksto eksistente. (For di kuminsamentu, e menú i kategoria di Wikipedia ta na papiamentu.)


text:
Willemstad – Poko poko pero sigur Ministerio di Finansa ta yegando na solushon pa duna servisio na klientenan di Ontvanger i Inspekshon di Impuesto. Pa loke ta trata SBAB, lo anunsiá pronto ki dia nan lo reanudá nan servisio. Apesar ku e edifisio di SBAB no a sufri daño, mester warda outoridat, ku ta hasiendo investigashon duna pèrmit pa drenta e edifisio.
Inspekshon di Impuesto
Pa servisio di Inspekshon di Impuesto por akudí na ofisina di Centrale Debiteurenadministratie entrante djamars 27 di ougùstùs 2019. Klientenan
por bin entregá dokumentonan manera verzoekschrift òf bezwaarschrift.
E ofisina di Centrale Debiteurenadministratie ta keda den edifisio di Pietermaai Parking Mall Unit 16A i 16B na Pietermaai. Pa informashon por yama number 432-8400.
Ontvanger
Entrante djamars 27 di ougùstùs 2019 Ontvanger ta habri lokèt na ofisina di SVB, Pater Euwensweg 9 na Otrobanda. E servisio ku Ontvanger ta ofresé pa e momentu aki ta benta di stampia i doktersverklaring. Pago di impuesto ta kontinuá normal via di banko i PAGOmátiko. Pa pregunta por akudí na loket di Ontvanger na SVB òf yama number 434-4100.
Pa loke ta trata otro servisio ku Ontvanger no por duna ahinda, lo anunsiá mas pronto posibel riba ki término por duna otro servisionan tambe.


text:
Pa Aruba Bank e empleado ta central ora di priminti e clientenan “Un Experencia Superior”. Cu esaki den mente Aruba Bank ta nomina un empleado ehemplar tur luna.
E empleado cu ta escohi ta esun cu durante di e luna a haci su maximo esfuerzo pa brinda momentonan superior na tur esnan cu bishita Aruba Bank of haci uzo di un manera of otro di un servicio di banco.
Roixian Janzen a ser seleciona como empleado superior pa luna di augustus. E ta destaca pa brinda servicio superior, bon comunicacion y etica di trabou sobresaliente.
Den Roixian su tempo liber e ta gusta core pa pa hiba un bida saludabel y keda den forma.
Aruba Bank ta felicita y gradici tur e miembronan di e famia di Aruba Bank cu a wordo nomina pa yuda brinda tur cliente “Un Experiencia Superior”. Pabien Roixian!


text:
Diamars ultimo tabatin Apertura di Aña Parlamentario nobo. E dia prome durante un reunion publico un biaha mas coleganan Edgard Vrolijk y Raymond Kamperveen a keda voorgedragen como Presidente y Vice Presidente di Parlamento pa Aña Parlamentario 2022-2023. Cual decision di Parlamento a keda hancra den un landsbesluit firma pa Gobernador.
Den nomber di Fraccion di MEP, como Lider di Fracion, mi ta desea ambos colega hopi exito y cu Papa Dios sigui guianan pa nan por eherce nan funcion debidamente y na bienestar di nos pueblo.
E aña tras di lomba nan a sa di desplega nan funcion debidamente y pesey mes ta gosa di e sosten y confiansa di ambos fracion di coalicion.


text:
Olivia Newton-John, e superstar ganadora di Grammy cu a reina cu su musica pop, country y adulto contemporaneo y dance charts, cu exito grandi manera “Physical” y “You’re the One That I Want”, cu a gana incontabel curason como Sandy di e exitoso pelicula “Grease” a fayece. Na mei 2017, Olivia a anuncia cu e tabatin cancer di pecho cu metastasis den weso, y el a fayece awe na edad di 73 aña.
Dame Olivia Newton-John a fayece keto den su ranch na Southern California awe mainta, rondona pa su famia y amigonan. E casa di Olivia, John Easterling, a pidi a traves di su rednan social pa tur hende respeta e privacidad di e famia durante e momentonan asina dificil.
“Olivia tabata un simbolo di triunfo y speransa compartiendo su biahe cu cancer di pecho. Su inspiracion curativo y su experiencia pionero cu mata medicinal ta continua cu Olivia Newton-John Foundation Fund, dedica na e investigacion riba mata medicinal y cancer. Na luga di flor, e famia ta pidi pa haci donacion na su memoria na @onjfoundation“. Esaki ta e mensahe cu e casa di Olivia Newton John a comparti riba su rednan social.


text:
Mientras e campaña di vacunacion ta avanza na nos isla Aruba, e protocolnan di prevencion manera laba man bon y frecuentemente, mantene distancia na tur momento di 1.5M y bisti tapa boca ta keda hermentnan hopi importante pa sigui disminui contagio cu e virus.
Tene den consideracion e hecho cu no ta pasobra ta vacunando, kiermen cu mester ignora e medidanan pa sigui cuida nos salud y proteha esnan cu ainda no a logra wordo vacuna. Tanten cu 75-85% di nos comunidad no ta vacuna, nos ta sigui cuida y reduci transmicion. Na momento cu e mayoria di comunidad ta vacuna, nos lo por flexibilisa y por ta hasta elimina algun di e medidanan.
ARUBA, BAN SIGUI CUIDA!


text:
KRALENDIJK – Djasabra tras di lomba ofisina di Turismo a organisá otro “Taste of Bonaire”. E biaha aki den un tremendo ambiente ku tema TURISMO relashoná ku siman di turismo. E aktividat manera semper a tuma lugá den playa den Parke Wilhelmina. Steel band Silver Bullet a toka i e grupo di brasbènt ‘Casa d’Musika’ a presentá. Den e parti di show Grupo di baile di ‘Dance Sensation Dansschool Bonaire’ a duna un bunita presentashon e anochi. Durante e aktividat entre otro a regalá diferente avion di blas, esaki relashoná ku selebrashon di 100 aña di eksistensia di e kompania di aviashon ‘Koningklijke Luchtvaart Maatschappij N.V.’ (KLM).
E siguiente “Taste of Bonaire” lo tuma luga dia 2 di novèmber ku e tema Healthy i despues dia 21 di desèmber lo tin e ‘Christmas Shopping Night’.
E kombinashon di potrèt ta ilustrá parti di e ambiente fin di siman tras di lomba.


text:
Sosial
Back to School Fun Fest na Renaissance Mall & Rif Fort
WILLEMSTAD – Un djis ta ora pa bai skol bèk; promé ku esei un poko fun! Spesialmente pa muchanan ku no por a bai den eksterior òf ku a bai te bin i nèt promé ku skol habri ke pasa un ratu kontentu tin e, Back to School Fun Fest! Renaissance Mall & Rif Fort ta invitá tur mucha di entre 2 pa 12 aña pa un dia yen di dibertishon. Djasabra dia 30 di yüli próksimo entre 11’or di mainta i 5’or di atardi e Mall lo keda kombertí den un parke pa mucha. Kòrda ku mayornan òf un adulto mester kompañá e muchanan.
Let’s have fun!
Pa hasi e dia kontentu lo tin animashon di Dj Alexia, diferente ‘bouncers’, trein i party-learn-play ground, pintamentu di kara, un marshe spesialmente pa mucha, ‘Snapology’ i mas. Tambe lo tin un skina spesial di museo pa mucha, ‘Children’s Museum On-the-Go’. Klaro, a kòrda riba e suikerspin, pòpkòrn, ‘balloons’ i tur detaye ku ta trese alegria serka nos muchanan.
Ta kòrda tur mayor ku Renaissance Mall & Rif Fort tin un variedat grandi di establesimentunan, for di paña pa mucha i teeners te na kèts i sapatu pa dama i kabayero. Balapena pa bishitá Renaissance Mall & Rif Fort e fin di siman aki! Mas anochi lo tin ambiente den Rif Fort tambe!
Sosial
Jeny Minguel Miss Curaçao Holland 2022 rumbo ‘Miss Petit World 2023’
Amsterdam – Den luna di Mart último Jeny Minguel a ser korona komo e promé Miss Curaçao Holland ku a kuminsá ku e trayektoria di damanan ku ta haña e oportunidat di por kompetí na Hulanda bou di number di Kòrsou. E sertámen aki netamente ta ser hasi pa yuda e hóbennan aki desaroyá I un parti masha importante pa nan no pèrdè nan identidat ku ta e problema di mas grandi ku e organisashon di Aubrey America a bin ta konstatá.
Den e trayektoria Jeny Minguel komo representante di Kòrsou na Hulanda a haña hopi oportunidat di ta den aktividatnan ku tin ke aber ku Kultura i Turismo. E la asta partisipá den komishon di Stichting Tula presidí pa Vany Hooi pa asina toka parti na e trayektoria di e selebrashon “Dia di Tula”
Jeny ta un damita di apénas di 19 aña di edat ku awor aki ta studiando pa Social Maat-schappelijk Werker kaminda e ke aportá na yuda hóbennan ku problemanan spesial di depreshon ku ta un di e problemanan ku e mes a eksperensia durante Covid.
Awor aki Jeny a haña e oportunidat komo embahadora di nos komunidat Antiano pa bai representá Kòrsou na Republiek Dominicano Novèmber próksimo den e Festival di Beyesa “Beauty World International 2023” organisá pa Ana Lydia Gonzalez Galban ku lo tuma lugá entre 7 pa 13 di Novèmber próksimo na Punta Cana!
Jeny su preparashonnan lo kuminsá I e lo ser guia pa Aubrey America I e Team di AAMTP ku diferente profeshonalnan ku ta biba na Hulanda ku ta Yu Di Kòrsou.
Sigui nos medionan sosial di Aubrey America pa asina biba di aserka e preparashon di nos Miss Curaçao Holland Jeny Minguel! Pa mas informashon por bishita nos página di FB, Instagram I website:www.aubreyamerica.com
Sosial
‘Bacchanal Tribe’ ku DESTRA ta keda p’un otro biaha!
WILLEMSTAD/ Ya for di den luna di ougùstùs grupo di karnaval A’legria a publiká nan konsepto pa e jump-in Bacchanal Tribe. Siman pasá den forma ofisial a presentá esaki na prensa sin por a pensa ku e siman aki tin ku posponé e fecha pa motibu di mal tempu ku ta pronostiká. Den e próksimo 8 dianan, ta pronostiká dos tanda di mal tempu pa Trinidad & Tobago ku ta e
Sosial
Resultado Marvelous Queens Showcase
Willemstad – Wikènt tras di lomba Marvelous Production a organisá su promé elekshon pa loke ta trata 2022. Un elekshon great kaminda kada partisipante a mustra nan abilidat nan komo Modelo Promoshonal riba esenario i tambe nan a modela shimis nan di cocktail ku diseño nan bunita.
E resultado tabata lo sigiente.
Baby Best Promotional Runway Model: Queenaë Fecunda
Baby Beautiful Hair: Queenaë Fecunda
Baby Best Cocktail Dress Design: Queenaë Fecunda
Minu Best Promotional Runway Model: Tyshainy Lasten
Mini Beautiful Hair: Tyshainy Lasten
Mini Best Cocktail Dress Design: Tyshainy Lasten
Little Best Promotional Runway Model: Jen-Naöxa Payne
Little Beautiful Hair: Jen-Naöxa Payne
Little Best Cocktail Dress Design: Taë-Sja Martina de Wind
Pre-Teen Best Promotional Runway Model: Shanea
Medema
Pre-Teen Beautiful Hair: Charelline Panthoflet
Pre-Teen Cocktail Dress Design: Charelline Panthoflet
Daily Nobo
Sentensia den kaso inex….. Robo di 600 kilo di kokaina for di warda di polis un frakaso total
Kuminsa ku kouseband…… “Nos tur ban kunuku, planta i krese nos pais”
Colon ta e promé barku ku ta trese karga pa almasená na Bullenbaai
Dianan Marítimo 2022 Sektor marítimo ta di sumo importansia pa Kòrsou
Segun Ministerio di defensa: 23 miembro di alto rango di kuerpo polisial na Colombia a renunsia
Violadó di yu di kriansa a bai apelá kastigu i a haña mas aña aserka
Kuminsá orientá mucha di skol di trempan riba tentamentu na skol
Mark Mingo ta demandá OM pa miones di florin!
Parlamentonan di Kòrsou, Aruba i Sint Maarten a kobardiá ante Ulanda
Curator kier a kobra PDVSA US$41,6 mion pa un debe di US$1.777.740
Trending
-
Lokal6 days ago
Violadó di yu di kriansa a bai apelá kastigu i a haña mas aña aserka
-
Lokal7 days ago
Kuminsá orientá mucha di skol di trempan riba tentamentu na skol
-
Lokal6 days ago
Mark Mingo ta demandá OM pa miones di florin!
-
Lokal2 days ago
Parlamentonan di Kòrsou, Aruba i Sint Maarten a kobardiá ante Ulanda
-
Lokal7 days ago
Curator kier a kobra PDVSA US$41,6 mion pa un debe di US$1.777.740
-
Lokal7 days ago
Rapòrt tokante kombatimentu di tentamentu i diskriminashon den skolnan
-
Lokal7 days ago
YDK a haña but di Sociale Zaken Ulanda i mester paga Bijstand bèk
-
Sosial7 days ago
Jeny Minguel Miss Curaçao Holland 2022 rumbo ‘Miss Petit World 2023’


text:
(CiberCuba) – E cantante Colombiano no tabatin badge mientras cu e tabata cana rond di e stadion, na momento cu e la haya su mes cu un miembro di siguridad cu no conoce a surgi un problema. Camilo a biba un situacion cu nunca e no a spera di por a pasa den dje como un artista internacional di musica unda cu casi nan a sak’e for di su mes un concierto.
Tabata un momento prome cu e artista mester a subi su escenario na Orlando, cu e cantante Colombiano tabata prepara su mes pa e subi e escenario pa bay duna un di su miho presentacionnan y na unda cu e la keda para pa un guardia di siguridad debi cu e no tabatin un badge cu ne y e persona cu tabata traha pa guardia di siguridad e momento ey no tabata conoce e artista.
E guardia tabata kier a sak’e afo , pero pa su suerte un persona a yega y na unda cu a atende cu e situacion y no a logra saca e artista for di su propio concierto. Despues di e sucedido e guardia a keda sorprendi a pidi disculpa na e artista, pero manera tur hende conoce Camilo caba e tin un caracter suave y trankilo y a tuma e situacion di algo cu por pasa y por mira na unda cu hunto nan a haci un video cu a keda publica riba e Instagram di e artista.


text:
Djaluna 23 di mei partidonan di koalishon a bini huntu. A disidí pa bai di akuerdo ku un
proposishon di gezaghèber Rijna pa drenta den un trayekto di mediashon. Gezaghèber Rijna a bini
ku e proposishon aki na e diputadonan pa kibra e impase ku a surgi despues di votashon riba e
dosié di Sunset Beach Resort. A palabrá ku durante di e trayekto akí tur esnan enbolbí lo no
komuniká ku prensa (mediastilte) tokante e tópiko aki.
Partidonan di koalishon a disidí pa bai di akuerdo ku un proposishon di gezaghèber Rijna pa drenta den un trayekto di mediashon
Djaluna 23 di mei partidonan di koalishon a bini huntu. A disidí pa bai di akuerdo ku un


text:
Peticion Sosten Financiero
Entrante awe merdia 4:00 PM e formulario pa entrega e peticion pa por ricibi e Sosten Financiero ta disponibel riba nos portal di MiSVb (https://misvb.svbaruba.org).
Tur compania cu ta cualifica pa ricibi e Sosten Financiero pa empresanan mediano y chikito y cu a ricibi un email di informacion di SVb, por subi nos portal y yena e peticion. Pa e di dos pago aki tin un cambio grandi cual ta cu mester aplica pa esaki den MiSVb. Tur compania cu a haya un notificacion cu por aplica pa Sosten Financiero tin te dia 27 di juli 2020 pa haci esaki pa e di dos pago di e Sosten Financiero.
Den caso cu e compania tin pregunta pa cu e Sosten Financiero por manda un e-mail pa helpdeskmkb@svbaruba.org.
Den caso cu no ta bin na remarca pa ricibi e Sosten Financiero por manda un obhecion na bezwaarnoodplanregeling@svbaruba.org. Den e obhecion mester pone e nomber y SVb-code di e compania como tambe un motivacion pakico e compania ta di opinion cu e compania ta bin na remarke. Obhecionnan cu no ta completo, no ta wordo trata.
Pa mas informacion riba e Sosten Financiero por wak riba e pagina akibao:


text:
KRALENDIJK – Pa basta tempu kaba habitantenan tin krítika riba e proyekto pa desaroyá e area di Bolivia. Nan ta teme ku e lo destruí naturalesa di Boneiru mas i mas. En todo kaso, e desaroyadó ta asumí ku polítikonan lo bai duna nan pèrmit pa kuminsá ku konstrukshon.
Empresario Meine Breemhaar a kumpra e plantashi antiguo Bolivia – ku ta kubri aproksimadamente dies porshento di hinter Boneiru – pa 12 mion dollar na fin di 2019. Pa por konstruí aya, e plan di urbanisashon mester kambia promé. E idea ei ta un pesadia di e siudadanonan ku tin krítika: nan ta di opinion ku polítika mester protehá naturalesa i paisahe di Boneiru.
No a invitá siudadanonan p’e enkuentro aki; prensa so. “A bisa bastante kos, pero awor a yega e momento pa nos ban wak kiko realmente ke bai hasi aya”, asina e lider di e proyekto Erik Berkelmans ta kuminsá e enkuentro.
Hopi pregunta, tiki klaridat
Bolivia ta primintí: ta bai desaroyá ku preservashon di naturalesa i kultura. E enfoke di e presentashon na prensa ta pa ‘realmente mira e echonan di e plan’. Pero a presentá masha poko echo, sigur pa loke ta trata naturalesa.
Ainda no a hasi niun investigashon riba e efektonan pa medio-ambiente. Berkelmans ta atmití ku sin e investigashon, no por bisa ku e plannan lo no tin efekto riba medio-ambiente.
Tampoko e desaroyadónan por a duna garantia ku lo no bai konstruí mas i mas. Ademas, ta di mira si ta bai konstruí kasnan pa siudadanonan ku ta gana hopi plaka, manera nan a sugerí.
E plan tin efekto negativo riba medio-ambiente, si of nò?
‘Kasnan no pa solamente the happy few’, pero e parsela mas chikitu ta 600 m²
Otro promesa ku ta hala atenshon, ta ku e kasnan ku ta bai konstruí ‘lo no ta pa solamente the happy few’. Sino, asina e lider di proyekto ta bisa, tambe pa e habitantenan di Boneiru mes i ku prioridat pa nan.
I kuantu esei ta kosta? E gerente di proyekto no por a logra trese klaridat tokante e rango di preis dje kasnan ku ta bai konstruí.
Riba e pantaya por mira algun ehèmpel di e kavelnan. Por mira ku e lote mas chikitu tin 600 meter kuadrá. Esei no ta eksaktamente yega banda di bibienda popular; netamente e klase di bibienda ku mas habitante ta buskando na Boneiru.
“Bureau Stedelijke Planning a hasi un estudio tokante e nesesidat. Por ahustá e diseñonan aki ainda”, Berkelmans ta splika.
Desaroyadó di proyekto ta primintí restourashon di naturalesa
Ban bèk n’e promé pantaya di e presentashon di ‘Bolivia, kiko nò?’. E desaroyadó di e area lo no sòru pa ‘destrukshon di naturalesa’, por lesa. Lo kita menos palu posibel i konstruí di un manera ku ta ‘inkluí naturalesa’.
E desaroyadó ta primintí di tin un enfoke riba restourashon di naturalesa den e area. Ademas, tin tiki naturalesa n’e sitionan ku nan kier konstruí, asina e direktor di e proyekto ta bisa. “Nos no kier bai kore trapa tur kos, paso esei no tin niun sentido i kos ei ta malu pa naturalesa.”
Preguntanan parlamentario
Partij voor de Dieren a hasi algun pregunta parlamentario kaba tokante Bolivia. Minister Hugo de Jonge (Bibienda i Ordinashon di Teritorio) a bisa ku e mes kier observá un ke otro durante su bishita na Boneiru e siman aki, promé ku e duna kontesta.
10 porshento ta keda 10 porshento? Desaroyadó no ta duna garantia
Sierto siudadanonan ta teme ku lo por bai konstruí mas i mas den próksimo añanan na Bolivia, asina ku polítika bai di akuerdo pa kambia e plan di urbanisashon di Boneiru. “Nos ta ban konstruí un siudat den fase”, asina e propietario Breemans a bisa anteriormente den De Telegraaf.
E desaroyadónan a bisa fo’i kuminsamentu ku lo huza ménos di 10 porshento di e area di Bolivia pa konstruí. Pero durante e konferensia di prensa, e lider di proyekto no por duna ningun garantia ku realmente esei lo bai keda asina.
10 porshento ta keda 10 porshento?
‘Nos ta suponé ku Konseho Insular lo kolaborá’
Apesar di tur krítikanan, e desaroyadónan di e proyekto ta konvensí ku polítika lo bai di akuerdo. “Nos ta asumí ku Konseho Insular lo kooperá, spesialmente paso nos ta kere ku nos tin un bon plan. Tambe nos ta hibando un proseso ku hopi atenshon, ku bon investigashon i di un forma bon evaluá.”
Anke ku e investigashonnan (por ehèmpel, esun di e efektonan di medio-ambiente) no ta públiko ainda, sigun Berkelmans nan lo ta ‘disponibel n’e momento apriopiá’.
E proyekto lo nifiká ‘hopi’ pa Boneiru, Berkelmans ta bisa. “Pa e transishon den e merkado di bibienda, pa empleo, pa inovashon ku por bini aki; paso lo por apliká materialnan i téknikanan nobo i agrikultura por probechá di esei. Asina tantu benefisio, ku mi ta kere ku Eilandsraad lo ta hopi interesá mes den esei.”
No ta invitá siudadano krítiko
E gerente di proyekto no kier a papia ku e siudadanonan durante e reunion aki.
Dikon no ta papia ku siudadanonan?
Caribisch Netwerk ta lesa durante e enkuentro un di e diferente krítikanan, manera di aktivista Wilma Nijland ku ta biba serka di Bolivia, na e gerente di proyekto. Pero Berkelmans no por duna kontesta.
Un reakshon di un siudadano ku tin krítika
‘Siudadanonan por hasi bezwaar ora t’asina leu’
Segun Berkelmans, tur hende por tin un opinion tokante e plannan i ku nan ta habrí p’e opinionnan. Kiermèn, lo bai tin un reunion pa siudadanonan? “Esei t’e intenshon si. Henter e proseso di e plan di urbanisashon, nos ta hasi’é huntu ku e munisipio.”
“Tin henter un manera pa yega n’esei, ku ta enserá un ròndu di konsulta i anochi di informashon. Kiermèn, naturalmente, habitantenan di Boneiru lo por tuma nota di esei.” Ta di mira si esei realmente ta bai tuma lugá tambe.